




UMJETNIČKE SLIKE ,,SV. JERONIM SA STARIM ZAGREBOM« 

Originalni radirungi po slici od V. Kir ina 

Svaka je umjetnička slika trajne vrijednosti. — Služe kao najdivnije razglednice. — 

Najveća radost, komu ih budete pisali. — Najukusnije, što dosad kod nas u tom 
postoji. — čestitajte samo tim razglednicama odsad imendane, rođendane i druge 
svečane zgode 1 — Istisnite tim načinom druge bezvrijedne većinom tuđe artikle ! 

Svaki komad Dinara 2 * 5 0 — 5 komada samo 10 Dinara 

Narudžbe prima 

KNJIŽEVNI SUSRET! 


O. dr Hijacint Bošković o. p.: 
»ALBERT VELIKI«. Izdanje Na- 
klade »Isti na«. Naručuje se 
kod oo. dominikanaca, Za- 
greb, Maksimir. Cijena 15 Din. 
U savremenom životu opažamo jednu 
vrlo interesantnu i karakterističnu 
pojavu: dok s jedne strane kolektivi- 
zam u politici i umjetnosti nastoji da 
zaniječe svaku vrijednost individuumu, 
s druge strane javljaju se na svakom 
polju »diktatori«, a u umjetnosti diže 
se kult više ili manje »velikih« ljudi 
prošlosti i sadašnjosti. Naročito su u 
modi njihove biografije, koje redom 
iznose istaknuti literati (Emil Ludwig, 
Mirko Jelušić i t. d.). Možda svijet, 
makar nesvijesno, osjeća, da spas i iz- 
laz iz ovog kaosa svih socijalnih i du- 
hovnih vrednota mogu donijeti, ne 
apsurdni kolektivizam (koji eo ipso ne 
može biti savršen), već savršeni i 
uistinu »veliki« individui, koji će biti 
luč i vodi ostalima. Kad je tome tako, 
onda je zbilja u najzgodniji čas pala 
ideja oo. dominikanaca, kad su pre- 
gnuli da u seriji biografija pod naslo- 
vom »Uzori« dadu suvremenom dru- 
štvu niz svjetskih primjera, idealnih 
likova prvoboraca u stremljenju k Isti- 
ni, prema kojima se mora orijentirati 
svatko, tko za istinom teži. Sretan iz- 
bor auktora učinio je, da su dosad 
objavljene knjige (BI. Imelda, Sluga 
vječne mudrosti), odlično uspjele ne- 
samo sa strogo stručne, već i sa lite- 
rarne strane, a oboje se mora pot- 
puno priznati i trećoj, skoro izišloj 
knjizi o. dr H. Boškovića: »Albert 
Veliki«. 

Nedavno je čitav kulturni svijet pro- 
slavio proglašenje svetim Alberta na- 
zvanog Veliki, dominikanca i biskupa 
regenburškog koncem XIII. vijeka. 
Tko je imalo zavirio u kulturnu po- 
vijest srednjega vijeka, morao je više 
puta naići na ime ovog teologa, filo- 
zofa, prirodoslovca, alkemiste, pje- 
snika i t. d., o čijoj su rijetkoj učeno- 
sti, a i »čarobnjaštvu« kolale svako- 
jake čudesne legende, sačuvane u 
prašnim foliantima zaboravljenih sre- 
dovječnih kronista. Razumljivo je to 


Slika na omotu: 

za ono doba, jer Albertus Magnus 
uistinu je »totum scibile scivit, nullum 
doctrinae genus ignoravit«. Bio je je- 
dna od onih velikih figura srednjega 
vijeka, koje su u sebi usredotočavale 
čitavo znanje, nauku i duhovni život 
svojega vremena, dotično koji su, bo- 
reći se proti tminama, sujevjerju i 



primitivnosti svoje dobe, stvarali 
nauku, polagali temelje današnjoj zna- 
nosti, koja je uvijek nastavak, a če- 
sto prazno prepričavanje otkrića tih 
prvih pionira duševnog i znanstvenog 
rada. Među njima pripada vidno mje- 
sto Albertu, jer je i u teologiji, i u 
filozofiji, i u nauci uopće neobičnim 
svojim umom i svestranom erudicijom 
krčio nove puteve, i očito nije slučaj, 
što je baš on odgojio velikog Tomu 
Akvinskoga. Gledamo li danas iz naše 
perspektive, ovog sveca-učenjaka, ka- 
ko u noćnoj tišini samostanskog vrta 
razmišlja o dubokim problemima, koje 
će zatim u svojoj ćeliji obraditi u de- 
belim svescima pri drhtavom svijetlu 
uljanice, okružen retortama, aparati- 
ma i hrpama pergamena, ne čini li 
nam se on kao drugi doktor Faust, 
koji traži istinu? Ali Albert nije tre- 
bao tapkati tražeći istinu: on ju je od 
prvog časa osjetio i našao u Bogu, pa 
je sav njegov rad išao za tim, da po 
dominikanskoj formuli (»contemplata 
aliis tradere«) usreći tom istinom 
svakoga. Taj njegov ogroman rad. 


novi smjer, koji je dao kršćanskoj fi- 
lozofiji usvajanjem aristotelizma, pro- 
fil Albertov kao čovjeka, učenjaka, 
socijalnog radnika, redovnika i sveca 
ocrtao je dr Bošković vrlo plastično i 
zaokruženo u šest preglednih i saže- 
tih poglavlja: »Dominikanac«, »Osni- 
vač kršć. aristotelizma«, »Enciklope- 
dist«, »Teolog«, »Branitelj Istine«, 
»Svetac«. 

Znamo već otprije, da ovaj mladi 
učenjak-teolog piše svoja djela veli- 
kom spremom i akribijom, »Albert 
Veliki« dokazao je to ponovno. Ne- 
samo što auktor pozna u tančine li- 
čnost i djela sveca, o kome piše, već 
je za svoju studiju savjesno proučio 
golemu literaturu, pa i najnoviju, tako 
da je njegova knjiga ujedno i resume 
svega, što je napisano o sv. Albertu. 
Osim toga, ugledajući se očito u fran- 
cusko-talijanske pisce, o. Bošković 
piše živim pjesničkim stilom, koji i 
»najstručnije« pasuse iznosi u zani- 
mljivoj formi duhovite i lake causerie, 
pa se tih 95 strana uistinu »pročita na 
dušak«. Ukratko: odlično uspjelo dje- 
lo, od kojega će svaki čitatelj imati 
mnogo koristi. Suvišno je posebno 
hvaliti i preporučivati knjigu kraj go- 
tovo raspačane naklade i laskavih 
ocjena i u nekatoličkoj štampi. Velimo 
samo, da s najvećim interesom očeku- 
jemo nastavak serije »Uzori«. 

V. R. 



PUTOVANJE 

NA PASIJSKE IGRE U ERL 

Osim bavarskoga sela Oberammergaua 
ima i drugih mjesta, u kojima se daju 
slične pasijske igre. Takvo je jedno 
mjesto i selo Eri u Tirolu , u kojem su 
pasijske igre još starije nego i u samom 
Oberammergau-u. Ove se godine daju 
u Erlu pasijske igre , na koje Jeronimski 
putnički odbor vodi jedno putovanje u 
kolovozu. Raspored putovanja: 9. 
kolovoza odlazak iz Zagreba. — 10. u 
Erlu. _ 11.) 12. i 13. u Miinchenu. — 
14. i 15. u Salzburgu, gdje će učesnici 
moči pribivati znamenitim salzburškim 
svečanim igrama (Festspiele). 16. povra- 
tak a Zagreb. — Cijena ovoga puto- 
vanja Din 1800 - Prijave za to puto- 
vanje prima do konca srpnja Jeronim- 
ski putnički odbor, Zagreb, Trg Kralja 
Tomislava br. 21 — S prijavom treba 
poslati 500 Din kapare. 

NAPUKLO ZVONO 

NAPISALA MARIJA T O Z A Y 


U cijeloj okolici nije bilo vrednijeg mladića 
od Paskala, sina majstora Bartola. Nitko nije 
vodio kola vještije od njega, a u vrijeme žetve 
nijedan nije kosio žito i vezao snopove kao on . . . 
Od svoga oca, tvrdog i strogog zakupnika, Pa- 
skal je baštinio čvrstu 
volju, od svoje majke, 
dobre i blage žene, 
nježnost u osjećaju. 

Zbog tih vrlina svatko 
ga je volio i cijenio. 

Mnoge djevojke iz 
njegova sela bile bi 
sretne, da je njegov 
izbor pao na njih. Je 
li on to znao? Jest, ali 
nije zato mario. 

Pred nekoliko go- 
dina, jednog tmurnog 
zimskog dana izgubila 
je mala Mara iz susje- 
dne »Cvjetne kuće« 

— oca. Toliko je pla- 
kala, da se nježno 
srce mladog Paskala 
ganulo. Od toga dana 
postao je zaštitnik i 
prijatelj male Mare. 

On je za nju brao cvi- 
jeće, lovio ptice, on 
ju je čekao, kad se 
vraćala iz škole, da 
joj ponese knjige i košaricu. — Tako je prola- 
zilo vrijeme. Iz male djevojčice razvila se krasna 
djevojka, koja je pomagala majci u kući. Je- 
dnog jutra, kada je Paskal prolazio pored njene 
kuće i ugledao je onako lijepu i dražesnu, nje- 
govo srce jače zakuca. Tad je shvatio, da se iz 
nekadanjeg prijateljstva rodio jedan drugi osje- 
ćaj, čista i nježna ljubav, koja će ih odsada još 
jače vezati. Toga je dana bila neka velika svet- 
kovina, a on je već od svoje petnaeste godine 
vrlo rado polazio do crkve, da zvoni. No nikada 
nije tako lijepo zvonio kao toga dana. U zvon- 
kim ritmičkim zvucima prelijevala se sva nada 
njegova zaljubljenog srca, a pastiri, koji su u 
okolici čuvali stada, pitali su se začuđeno: 

»Što je danas mladom zakupniku iz sela, da 
tako lijepo zvoni?« 


Paskal je odlučio, da toga istog dana govori 
s ocem. Majstor Bartol stajao je baš na kućnom 
pragu, kada se Paskal vratio. 

»Ej mladiću moj,« vikne već iz dakela, »ti si 
vrijedan zvonar. Vjere mi, činilo se kao da zvo- 
ne u stolnoj crkvi!« 

»Ah, to je zvono na 
starom tornju, a ja ga 
volim kao i svoje selo, 
polja i šume . . .« 

Zakupnik, koji je 
već od nekoliko dana 
nešto slutio, našali se: 
»Ipak ja držim, da 
u tvojim godinama 
nešto sasvim drugo 
ima mjesta u tvome 
srcu . . .?« 

Prilika se pružila. 
Paskal je oklijevao. 
Bojao se svog oca. 
Majstor Bartol nije u 
duši bio loš čovjek, ali 
je bio do skrajnosti 
strog i previše je ci- 
jenio novac, a Mara 
je bila sirota. No Pa- 
skal je imao i više ne- 
go za dvojicu, a vrline 
mlade djevojke izbri- 
sat će tu njezinu naj- 
veću manu: da je bila 
sirota. — Pun nade Paskal progovori: 

»Dakle si pogodio . . .« 

»Ne, mladiću moj . . .« 

I majstor Bartol nabrojio je sve posjednike 
iz okolice, gdje je bilo na pretek lijepih djevo- 
jaka. Kako je mogao da pomisli na sirotu Ma- 
ru? .. . A njegov sin reče: 

»Oče, lijepa Mara iz »Cvjetne kuće« osvojila 
je moje srce!« 

Lakomi se zakupnik trgne. Snažnim udarcem 
šake natuče šešir na oči. To je kod njega bio 
znak velike srdžbe. 

»A, ti voliš Maru, djevojku, koja nema ni 
pare . . . Zar misliš, da sam ja za nju tolike go- 
dine radio i stekao imetak? Ti je ljubiš... ah, 
to će već proći, zavoljet ćeš ti i koju drugu . . ., 
jer nikad, zapamti, nikad, ja ne ću pristati! . . .« 

»Ali, oče . . .« 

»Šuti! Rekao sam!« 

Paskal je ostao zaprepašten. Znao je dobro, 
da njegov otac ne će popustiti. 

Paskal povjeri svoju tugu dobrom župniku, 
koji ga je od djetinjstva poznavao i volio. On 
će pokušati još jednom da posreduje kod oca. 
Kada se navečer zakupnik vraćao s posla, on ga 
potapša po ramenu: 

»Prijatelju, zašto ne puštate, da se Mara i Pa- 
skal uzmu? Ja ne poznam nijednu djevojku, koja 
bi bila dostojnija da vam postane kćerkom . . . 
Pazite, majstore Bartole, vi previše cijenite no- 
vac, i to vas čini nepravednim. Vi bez razloga 
lomite srce svoga djeteta. Mislite li na Boga?« 

Majstor Bartol slegne samo ramenima i udalji 
se žurno velikim koracima. 

Narednog praznika Paskal je mahnito zvonio, 
da zatomi bol svoga srca. Zvonio je, dok nije 
zvono puklo. A vesela se pjesma izgubila u ču- 
dnim zvucima, koji su ličili na prigušeno jeca- 
nje! . . . Pastiri su u daljini govorili: 

»Pazi, danas Paskalovo zvono plače!« 

I toga je dana dočekao majstor Bartol svoga 
sina na pragu: 

»Zašto je danas tvoje zvono tako tužilo?« 
Htio je da se nasmije, ali Paskal ožalošćen od- 
govori: 

»Oče, zvono je puklo kao i moje srce. Nijedno 
ni drugo ne će više nikada pjevati!« 


Zakupnik uđe u kuću, uze svoj štap i ode u 
polja. Tako je radio uvijek, kad ga je morila 
briga. Iako dosta daleko, čuo je o podne zvu- 
kove napuklog zvona, koji su mu dovikivali: 

»Tvoj sin ima slomljeno srce!« 

I na večer u suton, i sutra u zoru zvonilo je 
napuklo zvono tako tužno, da je jeka dopirala 
do ušiju majstora Bartola kao slomljeni slabi 
glas, koji je govorio: 

»Tvoj sin ima slomljeno srce . . ., tvoj sin ima 
slomljeno srce.« 

I ondje, gdje ništa nije pomoglo, uspio je 
glas malenog napuklog zvona. 

Pobijeđeni starac pozove Paskala: 

»Dođi sa mnom!« 

Mladić iznenađen pođe s ocem do župnog 
dvora. Bartol je držao snop novčanica. 

»Gospodine župniče, evo za novo zvono. Na- 
zovite ga ,Paskal-Mara’. No, Paskale, što čekaš? 
Idi i pitaj Maru, što ona o tome misli?« 

U »Cvjetnoj kući«, Mara je sjedila pod veli- 
kom lipom, žalosna uz svoju majku. Ona je 
znala, zašto zvono plače. Odjednom našao se Pa- 
skal pred njom i šaputao joj tako nježn'o i sla- 
tko, da joj se učinilo, da su ruže jače zamirisale, 
a ptice prestale cvrkutati da i one čuju. 

A ono, što su oni sasvim tiho šaputali, novo 
je zvono pjevalo u sav glas, kada je prvi put 
zvonilo na starom zvoniku za vjenčanje Mare i 
Paskala. 


MLADI MJESEC 

NAPISAO RABINDRANATH T A G O R E* 


Koliba 


Na žalu 


Išao sam sam putem kroz polje, dok je Sunce 
na zalazu poput škrca sakrivalo svoje zlato. 

Svijetlo dana tonulo je sve dublje i dublje u 
tamu, i opustjela i već požeta zemlja ležala je 
u šutnji. 

Tada poleti reski glas nekoga dječaka pod nebo. 

Prodre neopažen u tami i ostavi trag pjesme u 
večernoj tišini. 

Njegova koliba ležala je u selu na kraju puste 
zemlje, iza sladorne trstike, sakrivena u sjeni 
vitkih areka palma i kokosa, banana i tamno- 
zelenog kruševca. 

Zadržao sam se jedan tren na svom jednoličnom 
hodu u sjaju zvijezda i ugledam pred sobom 
ispruženu tamnu zemlju, koja me je okruži- 
vala sa svojim bezbrojnim gradovima, sa ko- 
lijevkama i krevetima, majčinim srcima i ve- 
černjim svjetiljkama i mladim životima, koji 
ne znaju, što za njih znači svijet. 


* Rabindranath Tagore je jedan od najvećih 
pjesnika, koji danas žive. Vrhunac njegova stvaranja 
nalazi se u njegovoj lirici, u koju spada i ova zbirka 
dječjih pjesama u prozi »Mladi mjesec«. 

U Indiji postoji priča, u kojoj se mjesec mlađ smatra 
svojim oblikom sličan kolijevci sa djetetom, pa kako 
raste mjesec tako raste i dijete. Otuda potječe i naslov 
ovoj zbirci pjesama. 


Na morskome žalu beskrajnih svjetova sastaju 
se djeca. 

Široko, bezgranično nebo je visoko i ukočeno, a 

. nemirna voda žubori silovito. 

Na morskome žalu beskrajnih svjetova sastaju 
se djeca i klikću. 

Grade si kuće iz pijeska i igraju se sa praznim 
školjkama. Iz uvelog lišća prave si čamce i sa 
smiješkom na licu gone ih u jezovite dubine. 
Djeca se sigraju na žalu svjetova. 

Oni ne znadu plivati, oni ne znadu bacati mreže. 

Ronioci rone za biserom, trgovci plove jedre- 
njacima, dok djeca sabiru šljunak i opet ga 
rastepu. Oni ne traže sakriveno blago i oni ne 
bacaju mreže. 

Pjenuši se more, kao da se smije i blijedim sja- 
jem smiješi se žal. Smrtonosni valovi pjevaju 
djeci besmislene stihove poput majke kod ko- 
lijevke. More se igra sa smiješkom i blijedim 
smiješkom odsijeva žal. 

Na morskome žalu beskrajnih svjetova sastaju 
se djeca. 

Oluja potresa silnim nebom, brodovi se sidre u 
uzburkanim vodama. Smrt dolazi, a djeca se 
igraju. Na morskome žalu beskrajnih svje- 
tova je sastajalište sve djece. 

VRIJEDNE MAJČINE RUKE POMAŽU DOBRIM KĆERKICAMA U RADU 

OKO NJIHOVIH LUTAKA 


'Početak 

San, koji sjeda na djetinje oči. Znade li tko, 
otkuda dolazi? Da, kaže se, da stanuje u selu 
bajka. Tamo cvatu pod sjenama šume, mutno 
osvijetljena krijesnicama, dva čarobna pu- 
poljka. Odotud dol izi san, da poljubi djetinje oči. 

Smiješak, koji treperi na ustašcima djeteta, dok 
sniva — znade li tko, gdje mu je početak. Da, 
kaže se, da je jedna mlada i blijeda zraka 
mladog mjeseca dotakla rub jesenjeg oblaka 
i tu se rodio smiješak jednog jutra okupanog 
u rosi — smiješak, koji se igra na ustašcima 
djeteta, dok sniva. 

Slađana, sočna svježina, koja ovija uda dje- 
teta — znade li tko, gdje je tako dugo bila 
sakrivena? Da, ona je ležala u srcu majke, dok 
je ta još bila mlada djevojka i u nježnoj i 
šutljivoj tajni ljubavi — slađana, ljupka 
svježina, koja cvate na udima djeteta. 

Dijete 

Kada bi djeca samo htjela, mogla bi da još ovoga 
časa polete u nebo. 

Ali nije uzalud, da nas ne ostavljaju. 

Ono voli položiti svoju glavicu na majčine grudi 
i ne bi moglo podnositi, a da ju ne gleda. 

Dijete poznaje svakojake mudre riječi, premda 
ih je malo za Zemlji, koji im mogu razumjeti 
smisao. 

Nije uzalud, da ono nikada ne traži, da to izgo- 
vori. 


Jedino što traži jest to, da materine riječi uči 
s majčinih usana. Zato gleda u njih tako ne- 
dužno. 

Dijete imade hrpu i zlata i biserja, a ipak dolazi 
kao prosjak na ovaj svijet. 

Niie uzalud, da dolazi u takvoj odjeći. 

Ovaj dragi, mali, nagi prosjak želi da bude po- 
svema nemoćan, da može to više tražiti od bo- 
gate majčine ljubavi. 

Djeca bijahu tako slobodna od svih spona u car- 
stvu malog mladog mjeseca! 

Nije uzalud, da su odustali od svoje slobode. 

Ono znade, da bezgraničnu sreću doživljuje u 
pelenicama na majčinom srcu i da je ta mnogo 
slađa nego li sloboda, biti ulovljen i draškan 
u ljubljenim rukama. 

Dijete ne poznaje suza. Ono se nalazi u zemlji 
potpunog blaženstva. 

Nije uzalud, da ono ipak prolijeva suze. 

Kada ono sa smiješkom na svom dragom licu 
privuče k sebi majčino srce puno čežnje, tako 
i plačem tke o svojim sitnim brigama dvo- 
struku vrpcu saučešća i ljubavi. 

Neopažena igra 

Ah, tko je tako šareno obojio tvoju haljinicu, 
moje dijete, i tvoje slađane nožice pokrio 
ovim malim, crvenim kaputom? 

Jutros si izašla na dvor, da se igraš; posrćeš i 
teturaš, dok trčiš. 

Ali tko je to bio, tko je tvoju malu haljinicu 
tako šareno obojio, moje dijete? 

(Svršetak na Str. 460.) 

Ma momkom dnu napisao krsto martić 


Život u morskim dubinama jedno je od znan- 
stvenih pitanja, koje se u zadnjih nekoliko go- 
dina vrlo živo proučavalo. Budući da su dosa- 
danja sredstva za spuštanje pod morsku povr- 
šinu bila prilično nesavršena, izumila je moderna 
tehnika nova pomagala, koja omogućavaju sa- 
vršenije promatranje morskog dna. 

Najjednostavniji od aparata, koji se upotre- 
bljavaju pri proučavanju života u moru je oko 
40 kilograma težak šljem sa prikopčanom cijevi 
za disanje, koji ronilac navuče na sebe i koji 
uslijed svoje velike težine omogućava spuštanje 
u dubinu. S tim neobičnim šljemom može roni- 
lac da se spusti do 20 metara dubine pod mor- 
sku površinu. Jedan marljivi prirodoslovac pro- 
boravio je kroz nekoliko godina oko 3.000 sati 
(125 dana) pod ovim šljemom na morskom dnu. 
Fotografski aparati, kojima se snimaju pred- 
meti u vodi ifnaju nepromočivu kameru. Već 
s ovakvom jednostavnom opremom — ronila- 
čkim šljemom i nepromočivim fotografskim apa- 
ratom — uspjelo je snimiti neke zanimljive ži- 
votinje, kao na pr. »ribe-zebre«. 

Istraživači dubina kažu, da su ovakve šetnje 
po morskom dnu vrlo zanimljive. Lebdeći kao 
perce, dospije ronilac na dno, gdje vlada svuda 
unaokolo mrtva tišina. Pogleda li u vis, ne vidi 
nad sobom neba, a horizont, koji može da do- 
gleda, obasiže jedva 15 metara. Tu ne postoje 
one oštre razlike između svijetla i sjene, koje 
vidimo u atmosferi; neki čudni tužni sumrak 
prekriva predmete poput tamne magle i briše 
oštrinu njihovih kontura. 

Hoćemo li da se spustimo u veće dubine, ne 
možemo više da upotrebimo ronilački šljem. 
Doista ima ronilačkih naprava, kojima se ljudi 
mogu da spuste i do 180 metara dubine, ali su te 
naprave neupotrebljive za znanstveno proučava- 
nje života na morskom dnu. Te su naprave slične 
velikim zvonima, zatvorene sa svih strana osim 
na dnu, a služe se njima redovito kod podizanja 
potopljenih brodova. U znanstvene svrhe izumio 
je američki učenjak Williamson jedan posebni 
aparat u obliku kugle. Ta kugla ima jedan i po 
metar u promjeru, a spušta se u morsku dubinu 
na debeloj savitljivoj cijevi. Kroz cijev prolaze 
pletene ljestve, vod za zrak i žica za telefon, a 
na kugli se nalaze prozori s debelim staklima, 
kroz koje se može promatrati i fotografirati 
morsko dno. Promatrač, koji se nalazi u kugli, 
vidi u polutami, kako mimo njega plivaju go- 
leme riblje grdosije. Neki su od tih stanov- 
nika dubina prave nemani, koje ulijevaju pro- 
matraču strah u kosti, kao na primjer plava ili 
zelena »riba-papiga«, koja zna da rastvorenih 
čeljusti promatra kroz prozor smionog stranca, 
koji je zalutao s njenu domovinu. 

Ali i u Williamsonovoj kugli nije moguće da 
se čovjek spusti dublje od 50 do 60 metara. Da 
se mogu proučavati strašne oceanske dubine, 
mora se čovjek odreći vlastitog oka i prepustiti 


posao drugom, staklenom, ali isto tako savjes- 
nom oku — fotografskoj kameri. Takva foto- 
grafska kamera (u novije doba upotrebljava se 
i filmska kamera), uz koju je pričvršćen elektri- 
čni reflektor, spušta se na dugom užetu u du- 
binu i snima zanimljive prizore iz života, koji 
ljudsko oko ne može da promatra. Duboko na 
dnu mora leži kostur golemoga kita, čiji kralješci 
strše poput grebena u vis i čija se lubanja na- 
klanja kao kakva avetna kuća iz snova. Kroz 
kostur se kradu nijeme »štakor-ribe« s golemim 
svijetlim očima i gubicama, dok se čudnovati 
stvorovi dugi poput užeta savijaju oko poje- 
dinih kostiju. Mnoge od riba imaju oči građene 
poput dalekozora, sa dvije leće, tako da mogu 
gledati u daljinu. Te i mnoge druge čudne prizore 
promatra i bilježi nepokretno oko fotografske 
kamere, a ribe samo olakšavaju joj posao time, 
što isijavaju iz sebe svjetlost, koja se otiskuje 
na fotografskoj ploči. Da mogu pronaći plijen ili 
svoje društvo iz istog plemena, imaju te ribe 
posebne aparate, koji proizvode svijetlo, slično 
svijetlu ivanjskih krijesnica. Mnoge od njih 
imaju duguljaste čeljusti, koje se svijetle i mame 
prolaznike poput meke. Ali teško onome, koji 
se približi toj sjajnoj meki; čeljusti se rastvore, 
neopreznog znatiželjnika žahvate i za čas oštrim 
zubima smelju. Ribe, koje živu u velikim dubi- 
nama skoro su sve od reda opasni razbojnici, i 
možda je sreća za ljude, da se one uslijed po- 
sebnog ustrojstva tijela, koje je udešeno za du- 
boke slojeve mora, ne mogu da dignu u pličinu. 

MLADI MJESEC (Svršetak sa str. 459.) 

Čemu se smiješ, ti mali životni pupoljče? 

Majka stoji na pragu i smiješi ti se. 

Ona zaplješće rukama, grivne joj zazvekeću i 
ti zaplešeš sa bambusovim štapićem u ruci po- 
put majušnog pastira. 

Ali čemu se smiješ, ti mali životni pupoljče? 

O, ti mali prosjače, što moliš majku obujmivši 
joj ručicama koljena? 

O, ti gladušu mali, treba li da skinem nebo po- 
put ploda s voćke i položim ga u tvoje male, 
ružičaste ruke? 

Što moliš, moj mali prosjače? 

Vjetar raznosi veselo klepkanje tvojih cipelica. 
Sunce se smiješi i gleda te kod odijevanja. 
Nebesa bdiju nad tobom, dok drijemaš u maj- 
činom naručaju, i Jutro prilazi na prstima tvom 
krevetu, da ti poljubi oči. 

Vjetar raznosi veselo klepkanje tvojih cipelica. 

Vila snova dolijeće tebi sumračnim nebom. 

A Majka cijeloga svijeta sjedi kraj tebe u maj- 
činom srcu. 

Onaj, koji pjeva svoju pjesmu zvijezdama, stoji 
s frulom pod tvojim prozorom. 

A vila snova dolijeće tebi sumračnim nebom. 

Preveo Zlatko Milković 

Svijetljenje mora, 

Među najljepše pojave, koje se mogu vidjeti 
na moru, ide svijetljenje ili fosforescencija mora. 
Ako se u more ubaci šaka pijeska ili se ulije ne- 
što slatke vode, zasvijetlit će more na tom mje- 
stu tajanstvenim zelenkasto-modrikastim svi- 
jetlom. Kad se vozimo čamcem, svaki udarac ve- 
sla izaziva fosforescenciju mora. Čamac ostavlja 
za sobom trag blage svjetlosti, koja se poste- 
peno gubi. Tu i tamo možemo vidjeti, da je za- 
plivala koja veća životinja, koja zasvijetli i na- 
glo utone. A ribari često izvuku ribu ili hobot- 
nicu ili kakvog raka, što svijetli. I ako šetate 
noću obalom mora, možete vidjeti, da mokre 
ribarske mreže i užeta fosforesciraju. 

Obično se čuje tumačenje tih pojava, da u 
moru ima fosfora i da taj fosfor svijetli. Ovo je 
tumačenje sasvim krivo. Kad bi fosfor bio raz- 
log fosforescencije mora, onda bismo u moru 
imali neiscrpivo vrelo fosfora i sigurno bi se 
fosfor iz mora vadio. Pitanje je, da li bi onda 
bio u moru moguć ovakav život, kakav je danas 
razvit.. Svijetljenje mora nije u vezi s fosforom, 
nego sa sitnim živim bićima, koja u moru živu. 
U nauci je uobičajen izraz »bioluminiscencija« 
za svijetljenje živih bića. 

Među morska živa bića ne spadaju samo ve- 
like životinje i alge, koje vidimo prostim okom. 
U moru ima vanredno veliko mnoštvo sitnih ži- 
vih bića, koja se vide tek mikroskopom i pove- 
ćalom, a pripadaju i biljnom i životinjskom car- 
stvu. Sva ta mikroskopska živa bića zovemo je- 
dnim imenom — plankton, a pojedine organizme 
plankterima. Planktona bude kadšto toliko u 
moru, da more upravo posivi i požuti. Ako je 
more jasno ažurne boje i čisto prozirno, znači, 
da ima u njem malo planktona. Među plankte- 
rima ima veći broj takvih vrsta, koje imadu 
svojstvo svijetljenja ili bioluminiscencije. Ti 
plankteri uzrokuju fosforescenciju mora. 

Kad bi netko mislio, da svijetleći organizmi 
imadu u sebi fosfora, koji svijetli, imao bi krivo. 
Fosfora imadu samo toliko, koliko i sva druga 
živa bića. I čovjek ima fosfora, pa ipak ne svi- 
jetli. Svijetljenje živih bića ili bioluminiscencija 
je životni pojav, koji je u vezi sa disanjem i iz- 
garanjem, a događa se samo u prisutnosti kisika. 
Bez kisika nema svijetljenja. Zato i more zasvi- 
jetli onda, kad ubacimo šaku pijeska, ulijemo 
slatke vode ili udarimo veslom, jer se na taj na- 
čin poveća količina kisika, a plankteri na to 
reagiraju svijetlom. No svi plankteri nemaju 
svojstvo svijetljenja. To imadu samo neke vrste, 
ali te znadu nastupati u vanredno velikom mno- 
štvu. 

Svijetljenje živih bića pojavljuje se obično 
samo kod nižih (većinom jednostaničnih) bilina 
i životinja. Pojave bioluminiscencije znadu biti 
vrlo interesantne kod bakterija, jer bakterije 
mogu da se nastane na različitim supstratima i 
mi najedamput vidimo, da svijetle kobasice ili 
krumpiri. I među višim morskim životinjama ima 

takvih, koje svijetle, te imadu pače i posebno 
razvite organe za svijetljenje. Kod morskih raka 
i glavonožaca (hobotnice), a i kod riba često su 
razviti organi za svijetljenje. 

Naša nam slika prikazuje nekoliko životinja, 
koje svijetle. Pod 1. je »južna krijesnica-kukujo«, 
koja se razlikuje od naše krijesnice među osta- 
lim i time, što ima svijetleće organe sprijeda na 
prsima i svijetli mnogo jače od naše krijesnice. 



RAZLIČITE MORSKE ŽIVOTINJE, 
KOJE SVIJETLE 


Na slici pod 2. prikazana je velika meduza na- 
zvana »mjesečina morska«. Njezino svjetlucanje 
je zelenkasto. Kraj nje pliva (pod 3) plaštenjak 
»svjetlica golema«. Ona izgleda noću kao svije- 
tla plivajuća bačvica. Do nje na desno pri- 
čvršćeno o kamenu sjaji »perce, koje svijetli«. 
Ono spada među osmerotrake korale. Na slici 
pod 5, 6 i 7 prikazane su vrlo nježne životinje po 
svojoj građi, koje imadu isto tako svojstvo bio- 
luminiscencije. Nježnošću svoje građe se oso- 
bito odlikuje »pas Venerin« (br. 7), koji je tako 
nježan, da ga najlakši pokret mora rastrgne. Do 
sada ga nije prirodoslovcima na nikoji način 
uspjelo konzervirati i spremiti u muzej. 

(Svršetak na str. 463) 

Norveški napisala Sigrid Undsel 
Prevodi Kruno Krstić (nastavak.; 


Suđeno nam je već, da živimo na zemlji, pa nam 
je dužnost da se na njoj snađemo. 

Prije svega nastojte, da oboje odete u planine. 
A kada bude sve u redu s njom, a i s vama, 
onda ... ne prije, dobro to upamtite . . . onda 
se postarajte za dijete, jer ona svakako hoće da 
ga dobije. To mi se kod nje sviđa ... i mora se 
dakako priznati da je to gubitak . . . premda se 
dandanas ljudi u tome često varaju . . .« 

Vraćajući se u ured Torkild je stiskao zube. 
Ne, ona više ne će dobiti djeteta — kleo se 
on — ne, koliko to do njega stoji. Ta i on ima 
unatoč svemu još uvijek nešto malo tog jadnog 
ponosa . . . 

Što ta misao znači ... da ona znači svršetak 
svega . . . o tome se nije usuđivao jasno misliti. 

V. 

Oni odlučiše, da desetog srpnja otputuju za- 
jedno u jedan sanatorij u planinama. Ali isposta- 
vilo se, da Torkild ne će moći u to doba dobiti 
dopust. On joj stoga predloži, da ode sama u 
sanatorij i da ostane u njemu šest tjedana, do 
početka lovne sezone. Tada će on doći po nju 
i provesti svoj dopust s njom u planinarskoj 
kući u Foldi, gdje su on i Helsing bili pred dvije 
godine. 

Jedne subote poslije podne otpratio ju je do 
Lillehammera i u nedjelju se povratio sam kući. 
Sam je uvidio, da će svakako biti najbolje, ako 
ona najprije neko vrijeme ostane sama. Ali mu 
se srce grčilo pri pomisli, da i ona to isto misli. 

Kod kuće u samoći Torkild je mozgao i pre- 
mišljao o njihovu odnosu. Od vremena do vre- 
mena pokušao bi da se otrese tih misli. Tada je 
bio spreman, da dade Mayeru pravo: previše je 
zaljubljen u svoju ženu. A to nije dobro. Ali 
ljubav prema njoj bila je već postala najdubljom 
jezgrom njegova bića. 

Mislio je na kratko vrijeme zaruka..'. Da- 
kako, tada nije sebi nikada priznavao, da ne vje- 
ruje u čudo. Dapače on je uistinu u nj vjerovao; 
bio je skoro uvijek u nekom divnom, obijesnom 
raspoloženju, kakvo nastupa nakon jednog od- 
važnog čina, na koji nas je vjerovanje navelo. 
Ali nije ipak nikada doživio mirnog, sigurnog 
osvjedočenja, da je njegova sreća ona shvatljiva, 
prirodna sreća, u kojoj se ne javljaju nikakve 
trzavice, jer u njoj nema sumnje. 

Da je ta sreća bila takva, bilo bi i vrijeme za- 
ruka drugačije proteklo. Mislio je na proljetna 
popodneva, koja su zajedno proveli veselo se i 
nedužno zabavljajući u ovoj kući, koja je trebala 
da postane njihov dom. Mislio je na ono ner- 
vozno uzbuđenje, koje je taj zajednički boravak 
u njemu stvarao i koje je on svim silama nasto- 
jao da pred njom sakrije. Jedan jedini put se 
odao. Ona se nije protivila; ovila mu je ruke oko 
vrata i nastojala da uzvrati njegovo žarko milo- 
vanje. Ali je opazio, da se sada ona svladava, da 


skrije svoja čuvstva. Uz golem napor on je opet 
stekao vlast nad samim sobom, koja mu se u 
odnosu prema njoj bila pretvorila u drugu narav. 

On je sam sebi, a i njoj rekao: Ne, početak ne 
smije da bude takav. Ali da su oni postali muž 
i žena ovdje, u ovom domu, koji su sebi sagra- 
dili, u času, za koji bi oni sami znali, bilo bi to 
možda isto tako lijepo, kao kad su postali svoji, 
pošto su prije podne bili na ženidbenom uredu te 
sa svjedocima Lundom i Helsingom objedovali 
u Continentalu. O, da je bilo ljubavi među nji- 
ma! Svladavanje sama sebe bilo mu se pretvo- 
rilo u drugu narav... to je zahtijevala njena 
narav; da se njena narav promijenila, bila bi se 
i njegova preinačila. One večeri, kad su se u bo- 
žićnjem snijegu ljubili, šaptali su jedno dru- 
gome: »Ljubav je novo među nama . . .« 

Ali na stvari je bilo, da to novo u njenom ži- 
votu nije bila ljubav. To novo se sastojalo u 
tome, da se ona zasitila ljubavi — one njene ne- 
određene besciljne ljubavi i zadovoljila se nje- 
govom ljubavlju, onakvom, kakvu je poznavala 
i živahnim radom u kući, koju je doskora imala 
da nazove svojom. 

Mislio je na prvi dan svoga braka. Bio je to 
nov svijet za mladu djevojku ... i Roza, premda 
je čeznula za tim novim svijetom, nije nikada 
radoznalo uhodarila po njegovim granicama. A 
kad je sada u nj zalutala ... da to je ono: on je 
osjećao, da je ona zalutala u njegov na- 
ručaj. 

A bilo je ipak tako divno biti tako uvijek uza 
nju. Bila je tada krasna: zastiđena i prosto- 
dušno uvjerena, da on sada mora da je potpuno 
sretan. I on je sam mislio, da je sretan . . . one 
sedmice u Kopenhagenu. Ona je bila ozbiljna i 
suzđržljiva, a ujedno se naivno ponosila time, 
što mu je mogla da udovolji, da bude njegova, 
za čim je on dane i godine tako žarko čeznuo. 
Naprotiv je on bio ponizan i zahvalan te neizre- 
civo oprezan, da je ne bi čime povrijedio ili 
uplašio. 

Već prve večeri se ona čvršće uza nj privijala. 
To je na nju utjecao divlji život i buka velegrada, 
njegova silna, bezizražajna veličina. 

Tada su otputovali u Berlin, a tada su jedne 
večeri odlučili da supiraju u jednom velikom ele- 
gantnom restoranu. Roza je dobila novu haljinu 
od prozirne srebrenosive svile na ružičastom 
kombineu; stajala je pred zrcalom na ormaru za 
odijela, a on ju je ljubio po vratu i ramenima 
nastojeći da se snađe među kvačicama, uškama, 
gumbima i ostalim sitnicama, koje su se nalazile 
na donjoj podstavi, svilenoj podstavi i haljini. 
Odjednom odgurne mu ona lice i poviče ljutito 
i razdraženo: 

»Ne bi li mogao da prestaneš s tim glupim crno- 
kanjem i da jednom svršiš!« 

Oči im se sretoše u ogledalu. Ona se okrenu 
i ovije mu ruke oko vrata tiho se nasmijavši. Taj 

smijeh je bio u isti mah i nježan i pokajnički i 
umoran: 

»Čovječe . . . moje cipele!« 

»Tvoje cipele?« Da, nove cipele, koje je jutros 
kupila kod Wertheima. Dok je on brbljao i lju- 
bio je ne znajući, kako da izađe na kraj s tim 
zakapčanjem i otkapčanjem, njoj se činilo, da 
ima na nogama užarene željezne cipele . . . bo- 
ljelo ju je, da bi kričala! Ona se zavali u najbliži 
stolac. Torkild ustanovi, da su njene noge sva- 
gdje ponešto veće od cipela. 

Nije imala nikakvih drugih cipela, koje bi 
mogla obuti. Tada Torkild dođe na misao, da 
naruči souper sa šampanjcem i cvijećem u sobi. 
Sutra će kupiti nove cipele, pa će onda moći na 
večer da izađu. 

Dok se njihova soba pospremala za večeru, 
pođoše da se prošetaju gradom; ona u dugačkom 
kaputu i udobnijim starim cipelama. Hodali su 
privijeni jedno uz drugo kroz ulice, koje im se 
činjahu kao jedna jedinstvena masa svijetla i 
buke . . . gore u visini po slabo rasvijetljenom 
proljetnom nebu pisala je nevidljiva ruka -crve- 
nim, bijelim i zelenim vatrenim slovima imena 
raznih marki kakaoa, cigareta, bicikla i vina i 
za tren ih opet brisala. 

Kad su se povratili u svoju sobu, bilo je sve u 
njoj tamno osim bijelo prostrtog stola s cvi- 
jećem, srebrom i svjetlucavim čašama pod crve- 
nim zakrivenim svijećnjakom. Jeli su sami svoju 
svečanu večeru i pili šampanjac. Ona je sjedila 
u svijetloj svilenoj haljini, u samim svilenim ča- 
rapama boje kože na nogama, a on u fraku i 
bijelom prsluku, što mu je, kako je i sam znao, 
izvrsno pristajalo . . . Bilo je divno vidjeti, kako 
su se dotjerali jedno za drugo . . . 

Te je večeri zapravo počela njihova prava 
sreća. 

U početku je i u njihovom domu vladala sreća. 
Ona je bila radosna i sretna, što je njegova, a 
on je mislio, da se desilo čudo i da je ima, jer 
je ona svom dušom željela, da mu pripada. 

Sada, kad je bio sam kod kuće, činilo mu se 
katkada, da je onaj osjećaj, da se Roza od njega 
udaljila, bio samo bolesno maštanje. Ta on je 
tražio nemoguće želeći uvijek i svakog časa i 
— u običnom razgovoru, u svakoj bestrasnoj 
riječi i pogledu — da osjeti, kako jedno dru- 
gome pripadaju. Ta bilo je dosta uspomena iz 
njihovog zajedničkog života, koje bi mogle da 
razbiju svaku sumnju o njenoj ljubavi. 

Uostalom on i nije sumnjao, da je ta ljubav 
nekada postojala. Ali bilo je more tih sitnica, 
koje su mu tjerale ledeni strah u kosti, strah, da 
bi se njena ljubav mogla da odvrati od njega. 
Na primjer samo njegovo uvjerenje, da su je 
kojekakve sitne i slučajne okolnosti dovele u 
njegov naručaj. Pa onda nepouzdavanje u sama 
sebe, koje se razvilo u dugogodišnjoj borbi za 
ono, što mu je ona neprestano uskraćivala. Sad 
se više nije usuđivao da gradi svoje snove o bu- 
dućnosti na vjeri, da će je zauvijek moći uza se 
da zadrži ... I zato mu je i bilo suđeno, da je 
izgubi ... 


Nakon četrnaest dana pisala mu je, da ne će 
moći da dulje izdrži medu stranim ljudima u sa- 
natoriju. Ako on nema ništa protiv toga, otići će 
u jednu planinarsku kuću u Hovringenu, gdje je 
već jednom bila i ugodno se osjećala. Tamo ima 
mnogo manje ljudi, a i troškovi su za polovinu 
manji. Torkild joj je na to odgovorio, da se ne 
brine za troškove, ali ako se tamo ne osjeća do- 
bro, može dakako da ode kamo bilo . . . mora mu 
samo obećati, da će biti oprezna, da ne će ići na 
predugačke šetnje i slično. Pošto je svršio list, 
usudio se da doda još nekoliko riječi o tome, 
kako za njom čezne. (Nastavit će se.) 

SVIJETLJENJE MORA (Svršetak sa str. 461. 

Životinje, koje su na slici prikazane od 8 do 
12 pripadaju morskome dnu, i to dubokom mor- 
skom dnu. Na morskom dnu vladaju sasvim po- 
sebne životne prilike. Tu prije svega vlada veliki 
tlak. U moru raste tlak svakih 10 metara dubine 
za jednu atmosferu. Nadalje je ovdje stalna ni- 
ska temperatura kroz čitavu godinu. Morskih 
struja valova i gibanja mora nema u dubinama 
(osim hladnih dubokomorskih struja). A k tome 
još u tim dubinama nema svjetlosti, a prema to- 
me ni bilinskih organizama. U dubini od 400 me- 
tara možemo uzeti da uopće više nema svijetla. 
U tim dubinama žive posebni stanovnici, koji su 
priviknuti na ovakve prilike. A među njima imade 
takvih, koji imadu jake svijetleće organe, pa 
oni u tim dubinama polaze u lov za hranom sa 
svojim vlastitim svjetiljkama. Imade takvih, koji 
mogu čas upaliti, i onda ponovno utrnuti svoju 
svjetiljku. Neke svijetleće ribe imadu svoje svi- 
jetleće organe na glavi, druge opet po tijelu. 

Učenjaci su ispitivali, odakle svjetlost višim 
životinjama, pa su pronašli, da u žlijezdastim 
svijetlećim organima žive simbiotičke svijetleće 
bakterije. Prema tome mogu svijetliti samo one 
više životinje, koje su u simbiozi ili životnoj 
zajednici sa svijetlećim bakterijama. 

U čem sastoji svijetljenje živih bića još se 
točno ne zna. Zna se samo to, da organizam, koji 
imade sposobnost da svijetli, izlučuje neku »svje- 
tlonosnu« tvar, koja u dodiru s kisikom svijetli. 
Isto tako nije riješeno pitanje, čemu životinjama 
svjetlost. Nekima je to obrambeno sredstvo, dok 
druge svijetlom privabljuju svoj plijen. Svijetlo 
služi i pripadnicima iste vrste, da se nađu u 
nagonske svrhe. 


Zastori su najljepši ures svakog doma! 
Čipke će kao ukras uvijek postojati i 
Platno je najpotrebnija stvar u kućanstvu 
U nas sve to na izbor! 


Cipalc. 

Radićeva u!. 10 ZAGREB Ilica 73 

U LIPNJU. 


15. U izborima na Malti nacionalisti su pobijedili a lord Strickland izgubio većinu. 

— U Chileu je pukovnik Grove srušio predsjednika Davillu i uzeo vlast u svoje ruke. 
Sve najnovije promjene vlada u Chileu izazvale su veliki interes stranih država, a oso- 
oito Amerike i Engleske. — U Rimu je održana rasprava protiv devetorice antifašista, 
te je državni odvjetnik za njih zatražio teške kazne. 

16. U Lausanni je otvorena međunarodna reparacijska konferencija. Predsjednikom 
je izabran Macdonald. Interes za pitanja, koja će se raspravljati na konferenciji, je velik. 

— U našem senatu je primljen zakon o suzbijanju skupoće. — U Ogulinu je započeo 
provincijski euharistijski kongres. — Gaston Means, agent u tajnoj službi, okrivljen za 
umorstvo Lindberghovog sinčića, osuđen je na 15 godina robije. 

17. Komora u Njujorku izglasala je tako zvani zakon Patman, po kojemu se 
imadu bivšim ratnicima isplatiti ratne obveznice. — Njemački kancelar von Papen, 
izaslanik na konferenciji u Lausanni, izložio je zahtjeve Njemačke u pogledu repara- 
cija. — U Zagrebačkom Narodnom Kazalištu je prikazivana prvi put moderna novogrčka 
drama »Jedna noć — jedan život«. — 


Iz Zagreba su otputovali posjetnici 
međunarodnog euharistijskog kon- 
gresa u Dublinu pod vodstvom Jero- 
nimskog putničkog odbora. — U Chi- 
letf su izbile nove pobune, te se za- 
pravo ništa stalnog ne zna, tko je na 
vladi. 

18. Na lozanskoj konferenciji je od- 
loženo plaćanje njemačkih reparacija 
do novih izbora u Sjedinjenim Drža- 
vama. 

19. U Ogulinu je završen vrlo uspjeli 
euharistijski kongres. — U Dubrov- 
niku je proslavio jubilej svoje zlatne 
mise poznati naš učenjak franjevac o. 
Urban Talija. 


20. U Irsku je stigao papinski dele- 
gat na euharistijskom kongresu u Du- 
blinu kardinal Lauri. Priređen mu je 
kraljevski doček. Time su započele 
euharistijske svečanosti. — U Chileu 
je radi velikih nereda proglašen pri- 
jeki sud. — U Beču je osuđen na šest 
godina robije atentator na austrijske 
državne željeznice Silvestar Matuška. 
— U Novoj Gradiški je obavljeno ve- 
liko katoličko slavlje. Obavljeno je 
dijeljenje sv. potvrde, blagoslov novog 
doma sv. Vinka i novih zvonova. Pri- 


SAMOSTANSKA ZGRADA 1 
LURDSKE U 

koju sagradiše oci franjevci provincije Presv. Otku 
Sv. Petra i Pavla ove godine. Blagoslov je obavio 
gvardijana određen je dr fra Pel 


Lije ; 

DR LJUBOMIR] 
nagrađen je od Jugoslavenske Akademije u Zagre) 
izdala Knjižnjica Dobrih Roma 


D e s r 

SIAMSK1 KRALJ 
koji je evropizirao svoju državu, morao se iz i 


i dati državi 


CALIN COOLIDGE, 
koji je od g. 1913. do god. 1929. bio 
predsjednik Udruženih Država Amerike, 
navršio je 4. o. mj. 60 godina života 


FRANCUZ RENE MACHENAUD, 
koji je skočio padobranom iz visine od 
7.500 metara. Naša slika prikazuje „Miss 
Pariš", koja avijatičaru prije uzleta, želi 
sretan uspjeh 


SPAJSAVANJE BLAGA S P 
Godine 1922. potonuo je engleski parobrod ,Egypt“ 
u polugama i 37 sanduka (165.000) engleskih zlatn 
potonulo blago, a taj poss 

KAPELA NAŠE GOSPE 
A G R E B U, 

itelja, svečano je blagoslovljena na blagdan 
agrebački nadbiskup dr. A. Bauer. Za prvog 
r Grabić, bivši provincijal 


o : 

MARAKOVIĆ 
za zbirku eseja „Novi pripovjedači", koje je 
i (Cijena uvezano Din 40) 


o 

PRAJADHIPOK, 
nedavne revolucije odreći samouprave 
ustav 


sutni su bili preuzv. gg. nadbiskup Bauer i pomoćni biskup Salis-Seevis. — U Meksiku 
se dogodio katastrofalan potres, te je bilo brojnih ljudskih žrtava. 

21. U Beogradu je završen proces protiv oficira mariborskog garnizona, koji su 
spremali komunističku urotu. Jedan je osuđen na smrt, a ostali na po nekoliko godina 
robije. — Španjolska republika proglasila je imovinu kralja Alfonsa XIII. državnom 
imovinom. 

22. Na konferenciji u Lausanni je izneseno pet principa predsjednika Hoovera, koji 
se uglavnom odnose na njegovo mišljenje za razoružanje u što većoj mjeri. Mišljenje 
ie izazvalo veliko zanimanje kod zastupnika svih država, zastupanih na konferenciji. 

23. Na Malti je sastavljena nova vlada većinom od nacionalista. 

24. U našoj državi su zatvorene i reducirane brojne srednje škole i umirovljeno 
330 srednjoškolskih profesora. — Izaslanik naše države na lozanskoj konferenciji dr V. 
Marinković odlučno se izjavljuje protiv brisanja reparacija. — U francuskom senatu su 
započele diskusije o prijedlogu zakona o ženskom pravu glasa. Protiv zakona su »na- 
predni elementi« sa ljevice. 

26. U Dublinu su završene svečanosti 31. međunarodnog euharistijskog kongresa. 



27. čehoslovački agrarci su poduzeli 
akciju za uvođenje vjeronauka u ško- 
le. — Ministar financija je ukinuo ca- 
rinu na sumpor. — U Omišu su zaDo- 
čele svečanosti provincijskog euhari- 
stijskog kongresa. — U Olomucu (Če- 
hoslovačka) je sazvan kongres kato- 
ličkih pisaca i novinara. 

28. U Zagrebu su blagoslovljene dvi- 
je nove gradske škole. — Osnovano 
»Društvo prijatelja Njemačke« u Za- 
grebu. — U Ptuju je održan veličan- 
stven euharistijski kongres za Slove- 
niju. 

29. U Zagrebu je otvoren i blago- 
slovljen novi franjevački samostan i 
kapela dalmatinskih franjevaca. — Po 
svim krajevima u domovini prigodom 
blagdana sv. Petra i Pavla sakupljani 
su prinosi za Katoličku štampu. 

30. Francuski avijatičar Rine Ma- 
chenan je postigao novi rekord spu- 
stivši se padobranom iz aviona iz vi- 
sine od 8.000 metara. — Poslije ne- 
mira u Siamu, kralj je konačno dao 
konstituciju, koja pristaje na dikta- 




POTONULOG BRODA 
i 4500 kg zlata u polugama, 43.000 kg srebra 
i. Iz dubine od 127 metara danas vade to 
prikazuje naša slika 


ŠTAKA ZA HROMO PSETANCE 
Prijatelji životinja marljivo se brinu za sve 
potrebe svojih miljenika. Evo nam jednog 
„invalida", kojemu su kotačima odteretili 
stražnje noge 


HAROLD BUTLER 
izabran je za direktora međunarodnog 
ureda rada poslije smrti AlbertaThomasa, 
dosadašnjeg direktora 

NARODNI OBIČAJI IZ BOSNE 
N A R I S A O J. Z I R 2> V N 


GRADNJA KUĆE 


Onaj, čija se kuća ima graditi, savjetuje se 
s prijateljima i susjedima o najzgodnijem mje- 
stu za gradnju nove kuće. U . nekim mjestima pi- 
taju o tome vračara ili vračaru. Pošto su našli 
mjesto, odmah stanu pribavljati materijal i po- 
stavljati temelj. Temelj se obično ukopa u ze- 
mlju, međutim ima kuća, gdje je temelj stavljen 
na površinu zemljinu. Gdje se temelj ukopava u 
zemlju, ondje u jedan kut budući gospodar kuće 
stavi komad zlatnog ili srebrenoga novca, da ga 



RAZNE VRSTI NARCISA 


zazidaju. Osim toga običaja se dade majstorima 
na temelj dar u novcu. S ovim se hoće izraziti 
želja, da svi ukućani ove kuće imaju uvijek do- 
voljno novaca. Kad je temelj gotov, onda se na 
njega nalaže drvena građa. Najprije se polažu 
dva duga i dva kratka balvana, koji se zovu po- 
sjeći. Na njih se polaže sva ostala građa, kako 
bi otprilike imala stajati, osim direka. Sada va- 
lja japiju okrvaviti t. j., tko je imućniji mora 
dovesti ovna ili janje pa zaklati i krv pustiti po 
toj japiji. Siromašniji pak moraju za to pripra- 
viti tukca ili najmanje oroza. Sutradan se ona ja- 
pija skine, ali se zapiše ili zapamti, gdje koji ko- 
mad ima da dođe, zatim se usade direci u po- 
sjeke, pa se sve podigne i stavi opet na svoje 
mjesto. Pošto je sve došlo na svoje mjesto, maj- 
stori prikuju za jedan rog zelenu granu, na koju 
onda susjedi i znanci, a i budući stanovnici kuće 
stavljaju razne darove: kao košulje i gaće, pe- 
škire i rupce. Ova grana stoji gore, dogod se 


kuća ne počne pokrivati, a za nju su privezani 
i ti darovi. Kad se međutim kuća počne pokrivati, 
onda majstori skmu darove i među sobom podi- 
jele po zaslugama, da svakom bude pravo. 

Odličniji ljudi zidaju sebi kuće od kamena ili 
cigle, a kod siromašnijih može mjesto toga da 
posluži ćerpič ili da se prikuju šipke na obje 
strane direka, a između njih nalijepi blato. 

Osim plaće majstore treba češće puta za rada 
obići sa duhanom, kavom i rakijom. Majstori, 
ako im gospodar donese rakije, njemu nazdrav- 
ljaju uz dobre želje od Boga, kako bi s vreme- 
nom mogli bolje kuće graditi, ali naravski da 
na majstore ne zaborave. 

Nijedan katolik ne će useliti u novu kuću, a 
da je prije toga ne blagoslovi. Ako je malo imuć- 
niji, zovnut će svećenika, koji će u novoj kući 
reći misu, a njoj će prisustvovati svi, koji će se 
nastaniti u kući. Iza toga obađe svećenik sve 
prostorije i poškropi ih blagoslovljenom vo- 
dom. Svećenika se lijepo primi i obično iza toga 
pogosti. Ako je domaćin siromašan, da ne može 
dočekati svećenika, onda će on sam ili netko 
stariji od njega uzeti svete vode, pa poškropiti 
sve prostorije u novoj kući. Pošto je napokon 
i to gotovo, onda se počnu prenositi stvari u 
kuću. To prinašanje i selidba je puno suza i ža- 
losti sa starim omiljelim ognjištem. Čim se obi- 
telj smjesti u novoj kući, onda dolaze susjedi 
i rodbina da joj čestitaju. Svaki će im zaželiti 
dug vijek uz dobro zdravlje, a uz zdravlje, da ih 
prati sreća sa zadovoljstvom u novoj kući. Kad 
se svrši čestitanje, svaki od čestitara obiđe sve 
prostorije u zgradi, a kad dođe u prostoriju, u 
kojoj je ognjište, onda se običaje metnuti na 
njega dar u novcu ili u čem drugom. Domaćin će 
naravno svakog čestitara ponuditi ručkom, ka- 
vom, rakijom ili duhanom i t. d. Nekad se su- 
sjedi i rodbina dogovore da pođu u isto vrijeme. 
Kad ih dođe više zajedno, onda je dužnost, da 
im domaćica nove kuće postavi ručak. A da to 
njoj bude lakše, zato joj susjedi i svojta malo 
pomognu, donesavši joj svaka ponešto za ručak. 
Tek je iza izvršen. h tih običaja u kući mirni život 
i rad. 

KNJIŽNICA DOBRIH ROMANA ZAGREB, Trg Kr. Tomislava 21 

izdala je dosad od Augusta Šenoe ova djela: 

„branka" 

„ ZLATAREVO ZLATO" 
„IZABRANE PRIPOVIJESTI " 

Naručite još danas — Cijena svakoj knjizi 30 Din, u pretplati 20 Din 


kao i ostalo željezno 
pokućtvo kupujete 
najbolje i najjeftinije 
kod proizvadjača 

FILIP MUHA, 

ZAGREB 
ulica IVANA DEŽMANA br. I. 

(Prolaz Tuškanac) 
Telefon 83-60 i 53-46 

POLJE NARCISA NA G0LIC1 
Foto M. Lajovic 


Na našim gorskim cvjetnjaci- 
ma osobito se ističe rod narcisa 
ili sunovrata radi svog nježnog 
cvijeta. Nezaboravne su gorske 
livade, na kojima raste suno- 
vrat bijeli — narcissus 
p o e t i c u s, kao na pr. na našem 
Velebitu iznad Gračaca ili opet 
one na Golici u Sloveniji ili ma 
gdje u Alpama (v. sliku). Na tim 
livadama ima na tisuće mirisnih 
bijelih cvjetića sunovrata, pa ka- 
da cvjetiće zanjiše vjetar, izgle- 
daju kao bijeli leptirići, koji se 
poigravaju u onom moru livad- 
noga zelenila. Radi nježnosti i 
ljepote cvijeta izmisliše stari mi- 
stični Heleni priču, po kojoj je 
krasni mladić Narkissos pretvo- 
ren u taj cvijet, otuda ime nar- 
cise. U XVI. vijeku počinju uve- 
like uzgajati sunovrat bijeli pa 
već god. 1629. poznavahu 100 
odlika sunovrata. Osobito su En- 
glezi sa velikom ljubavlju uzga- 
jali narcise te su 1889. god. dr- 
žali kongres o narcisama. 

Iz lukovice, koja je izvana 
smeđa, istjera više duguljastog 
lišća, a u sredini zelena stapka 
— hatvo, sa jednim bijelim mio- 
mirisnim cvijetom, koji u sredini 
ima crveni kolobar — pavjenčić. 
U Zapadnoj Evropi raste samo- 
nikao sunovrat žuti — 
Narcissus pseudo nar- 
cissus, sa žutim cvijetom, a u 


sredini ima poput zvonca žuti pa- 
vjenčić. Lukovica mu je gorka i 
upotrebljava se kao sredstvo za 
povraćanje. Prije su za tu svrhu 
upotrebljavali i lukovicu suno- 
vrata bijelog, a metali su je na 
rane i otekline. 

Iz zemalja oko Sredozemnog 
mora (Italija, Francuska, Špani- 
ja, Levant) potiče mnogo vrsti 
narcisa. Narcissus Jou- 
q u i 1 1 a sa više žutih veoma mi- 
risnih cvjetića na batvu, pa 
Narcissus italicus sa ma- 
lim bijelim cvjetićima, koja je 
osobito zgodna za prisilnu cvat- 
nju, Narcissus Tazette 
sa 1 — 10 cvjetića na batvu, koji 
u sredini ima narančasti pavjen- 
čić. Od nje su Holandezi u Haar- 
lemu uzgojili oko 150 odlika. Iz 
Portugala potiče Narcissus 
calathinus sa velikim pa- 
vjenčićem, koji se kod nas uz- 
gaja kao lončanica. 

Ako želimo narcise uzgajati 
kao lončanice, onda treba da u 
srednji lonac usadimo 4 — 5 luko- 
vica dosta plitko i da taj lonac 
stavimo u tamniji neloženi pro- 
stor i tu ga držimo sve dotle, dok 
ne protjera batvo sa cvjetnim 
pupoljcima. Tada lonac prene- 
semo u loženi prostor, gdje će uz 
redovno zalijevanje brzo pro- 
cvasti. Za prisilnu cvatnju postu- 
pamo kao sa zumbulom. Još su 


zgodne lončanice za prisilnu 
cvatnju zimi iz roda sunovrata: 
visibaba i drijemovac jari, kao i 
njihovi srodnici iz roda perunika, 
šafran, a od ljerova đurđica mi- 
risava. 

VISIBABA (PODREMUŠAK) 
GALANTHUS NIVALIS, ima bi- 
jelu lukovicu, iz koje istjeraju po 
2 lista i batvo sa jednim nježnim 
bijelim cvijetom, zvoncu sličnim, 
pada u prve vjesnike proljeća, 
često cvate već u veljači po cije- 
loj našoj domovini u sjenovitim 
vlažnim šumama i livadama. Že- 
limo li da nam već o Božiću cva- 
te, onda treba već u listopadu da 
usadimo u srednji lonac 10 — 15 
lukovica, pa da ga držimo u ne- 
loženoj i tamnijoj prostoriji i 
ponešto zalijevamo. Čim istje- 
raju cvjetni pupovi, treba lonac 
prenijeti u toplu sobu, gdje će 
ubrzo procvasti. 

DRIJEMOVAC JARI — LEU- 
CONIUM VERNUM, raste tako- 
đer samonikao po vlažnim šika- 
rama na obalama šumskih poto- 
ka i livada. Ima 3 — 4 duguljasta 
lista i dulje batvo od visibabe sa 
1 — 2 cvijeta, koji su nalik na 
zvonce, a razlikuje se od cvijeta 
visibabe time što su sve latice 
perigona jednake, bijele sa žuto- 
zelenim rubom. Za prisilnu cvat- 
nju radimo kao sa visibabom. 



PROCVJETALE NARCISE U TIROLSKIM ALPAMA 

Foto S. Gotvald 

ŽENSKI 


Amazonke u Palestini. U Palestini 
je osnovana čudna vojnička sila od 
samih ženskih bića. Zove se »Ženska 
smrt«. Odmah u početku iznašao je 
broj 500, a svakim danom biva ih sve 
to više. Zadaća je toj četi, da oruža- 
nom rukom spriječi otimačinu žena, 
koju tamo porvode nomadi Arapi, 
Proti tom gusarenju ustadoše ponaj- 
prije vlasti, ali bezuspješno. Baš zato 
su žene obrazovale svoju posebnu če- 
tu, da se same brane od tih gusara. 
One se stoga marljivo vježbaju u j.a- 
šenju i pucanju, imaju svoje straže i 
služe se nekim posebnim znakovima 
za uzbunu. 


SVIJET 


trepavice i obrve. Tri crvene: usne, 
obrazi i nokti. Tri dugačke: tijelo, ko- 
sa i ruke. Tri kratke: zubi, uši i noge. 
Tri široke: grudi, čelo i prostor iz- 
među obrva. Tri uzane: usne, struk i 
ruke. Tri debele: ramena, bedra i no- 
ge. Tri tanke: prsti, vlasi i usne i tri 
male: nos, glava i uši. 

Svatko može odmah opaziti, da je 
recept starog Brangtoma davno već 
zastario, jer se mišljenje u tom po- 
gledu skroz promijenilo. 

K V Ć A 


Nazivi u modi. Nije nova stvar, da 
se za razne nazive u modi upotreblja- 
vaju nazivi iz savremenih političkih 
događaja. Tako se u Engleskoj u vezi 
sa propagandom i pripremama za im- 
perijalnu konferenciju u Otavi (Ka- 
nada) topla jesenska, tamna boja na- 
ziva »kanadski-mrka«, a i druge neke 
boje nazvane su različitim imenima iz 
političkog polja. To se osobito tiče 
različitih plavih boja, jer za njih ima 
naziva »afrikansko plavetilo«, »trafal- 
garsko«, »australsko«, »imperijsko« i 
tako dalje. To dokazuje da žene u svoj 
modni svijet uvode politički život i 
ideje tim nazivima. 

N S T V O 


Imovina Ane Pavlovne. Poznato ie. 
da je slavna ruska plesačica Ana Pa- 
vlovna ostavila ogromnu imovinu. Tek 
nedavno je riješeno pitanje imovine, 
koju je samo u Americi ostavila u 
vrijednosti 331.000 dolara. Jedini je 
njezin nasljednik muž Viktor d’ Andre 
iz Pariza, kome je pripao i ovaj naj- 
noviji posjed u Americi. 

Ženska ljepota. Između pravila o 
ženskoj ljepoti, koja su važila nekada 
i danas, ogromna je razlika. Nekada 
se od žena tražila junonska figura, 
jaki razvitak i duga kosa. Koža je mo- 
rala biti bijela kao snijeg, trepavice i 
obrve samo crne, jer za ljepotu se 
tražilo, da žena ima crne oči. 

U šesnaestom vijeku je živjeo u Pa- 
rizu plemić Brangtom, koji je tad va- 
žio kao učitelj elegancije. Njegovo je 
mnijenje u pogledu muške i ženske 
mode bilo najmjerodavnije. On je oso- 
bito često navodio španjolska pravila 
za ljepotu, a ta su bila slijedeća: 

»Ženi je potrebno trideset stvari, da 
bude zaista lijepa i po pravilima mode. 
Tri stvari moraju biti bijele: koža, zu- 
bi i ruke. Tri moraju biti crne: oči, 

Ilica 128 sp uicAiig 

2)- OfiCLciĆ 

Ilica 728 - teUf *™** 23 ? il?ca 128 


MED. 

Poznata je velika vrijednost meda 
kao hrane i kao lijeka. Med osobito 
potpomaže probavu, te je za stva- 
ranje krvii od neprocjenjive vrijed- 
nosti. On je veoma okrepljujuće sred- 
stvo za slabunjavu djecu a isto tako 
za stariju čeljad. Osim toga ima u 
sebi antiseptiično svojstvo, te je stoga 
izvrstan lijek proti različitim bole- 
stima. Gust med je veoma dobar za 
povijanje rana, jer djeluje da rana 
brže zaraste. To dakako, ako je med 
pravi i nepatvoren. Pravljeni se po- 
znaje kemičkom analizom. Ali i obi- 
čnim putem možemo to postići, ova- 
ko: U bocu od 1 1 uspe se 1 dl meda. 
2 dl vode i 4 dl vinskog špirita. To 
■se dobro promućka i ostavi na miru 
barem jedan dan. Opazimo li poslije 
toga na dnu boce talog, onda znači, 
da to nije naravni pčelinji nego 
umjetno napravljeni med. Među vrsta- 
ma od raznog cvijeća osobito se ci- 
jeni lipov, koji u mjesecu lipnju pčele 
sabiru. Mnogi, koji se bave medom, 
često su u neprilici, kako da se med 
prenosi. Za to se najbolje upotreb- 
ljuju limene posude, koje se moraju 
hermetički zatvoriti. K tome se za 
to upotrebljava smjesa pčelinjeg vo- 
ska i kolofonija. Ovo se sve u jedna- 
koj količini rastopi na vatri. Dok ie 
rastopina vruća, njom namažemo po- 
sudu u sastavku sa poklopcem. 

KUHINJSKI RECEPTI. 

Juha od zelenja. Svaka vrst zele- 
nja kao: grašak, na kolutiće narezana 


Bez njege zarana i mlada ispada kosa 

neka si to svatko upamti, 
jer na pitanje sigurno neće 
nitko dati iskreni odgovor, 
a najmanje htjeti sam pri- 

/ih 

ođeje 
X Kosa 

Kosoper-Shampom od ko- 
priva, a osim toga neka 
\ si u tjednu 2-3 puta kosu 

| i temelj dobro pokvasi i 

znati da je on sam krivac 

ij J natare sa poznatom Bilje- 

svojoj ćelavosti. Zato tre- 


Jlv? vnom iscrpinom od ko- 

ba da svatko njeguje za 

J prive, koju proizvađa i u 

mlada svoju kosu, ne- 
ka si barem jedan puta u 


promet stavlja bocu za 
Din 20— stara godine 

IKnn 

mjesecu urcic kuju sa ujuuvaua 

KAPTOLSKA LJEKARNA SV. MARIJE. Vlast. Vlatko Bartulić, Zagreb 


mrkva, korabica, kelj i drugo, već pre- 
ma godišnjem dobu pirjani se pose- 
bno. Kad je svako zelenje mekano po- 
miješa se zajedno, zalije sa goveđom 
juhom. U juhu se metne na male ko- 
made narezana pečena teletina ili po- 
hani bris (žlijezde). Jede se sa prepe- 
čenim žemljama. 

Kolač sa trešnjama. Načini u zdjeli 
tijesto od 56 dkg brašna, četiri žu- 
manjka, 10 dkg rastopljenog maslaca, 
2 dkg germe razmočene u mlijeku, 
malo soli, dvije žlice šećera i toliko 
toplog mlijeka da bude lagano tije- 
sto. Tijesto tako dugo tuci, dok se ne 
prima kuhače, zatim ga pokrij na to- 
plom mjestu da se diže. Uzdignuto ti- 
jesto okreni iz zdjele na dasku, raz- 
valjaj u obliku tepsije, metni ga u na- 
mazanu tepsiju, odozgo naslaži gu- 
sto trešnje, iz kojih su izvađene ko- 
štice pospi cimetom, šećerom i mrvi- 
cama, nakapaj maslacem, pusti da se 
ponovno digne i peci. Mjesto trešanja 
mogu se uzeti i polovice kajsija. 

Govedsko pečenje u soku od vina. 
Ne suviše masno govedsko meso pre- 
tući, nasoli i naribaj biberom. Metni u 
šerpu narezanog zelenja, malo luka i 
nekoliko narezaka slanine i malo ma- 
sti, te u tom pirjani meso, dok posta- 
ne mekano. Dodaj malo brašna, kad 
se uz neprestano miješanje malo pre- 
prži, zalij juhom i vinom, te sok pasi- 
raj sa zelenjem. Meso nareži na zdje- 
lu, prelij sokom, garniraj mladim pe- 
čenim krumpirima. S. A. 



Ako želite kupiti jeftina 
i moderna dječja kolica, 
dječje krevete, romobile, 
kolica za lutke i. t. d. 
obratite se s pouzda- 
njem na najpoznatijeg 
proizvađača; 


A. NEIDHARDT, ZAGREB 


Preradovićeva ulica broj 22. 


Primaju se i popravci 


Treba da pretplatite svoju djecu na 
ICUSTROVAhl ČASOPIS 

»M A £ A MLADOST « 

CISTE 


očaj i nevolja i dalje pritište čitavu 
kuću. Tek saida Olga doznaje pravo 
stanje njihove obitelji i pravi položaj 
svoga oca, tek sada uviđa, da je ona 
mogla da sve upravi pravim smjerom. 
U njoj je stvorena odluka i odjuri u 
noć da pribavi potrebitu svotu. Uza- 
lud je traže kod Krapasa. Ona se oda- 
zvala pozivu svoga šefa, kod kojega 
je radila kao daktilografkinja, i žrtvo- 
vala svoju nevinost radije, nego da za- 
uvijek proda svoje srce neljubljenom 
i nemogućem starkelji. Spasila je ti- 
me čast svoje kuće, ali je izgubila 
svoju, zato smatra, da je i život nje- 
zin sada suvišan. No tu joj prilazi 
mladi Miltos, koji je još uvijek ljubi, 
sada još više nego prije, sve joj opra- 


šta i vodi je sa sobom u svijet, u novv 
život. — Auktor je neke momente 
iz socijalne bijede sadašnjice vrlo 
dobro fiksirao, mnogu je gorku isti- 
nu iž svakidanjeg života znao uni- 
jeti u svoje djelo, ali ne da ih odobri 
ili na laku ruku prikaže za užitak 
kazališne publike, nego da upozori na 
svu nevolju, koja se u našoj blizini 
kreće, no koju treba svakako eli- 
minirati. Tu i tamo se zapaža više 
mozgovna konstruktivnost i propo- 
vijed .ili preopsežno naglašavanje ono- 
ga, što auktor želi da istakne, nego- 
pravi umjetnički doživljaj. No neke 
su mu scene i neki tipovi upravo maj- 
storski. Dovoljno je spomenuti sa- 
moga trgovca Krapasa, kojega je sa- 
vršeno iznio Dubravko Dujšin. Od' 
drugih su glumaca bili na visini gđa 
Mihičić i B. Tepavac. Gđa Lukatela je 
u ovoj drami po prvi put nastupila u 
poduljoj ulozi (Olga). L. °. 


FILMSKI SVIJET 


ŠESOINA PROSLAVA 
U IVANlC-GRARU 

Prigodom pedesete godišnjice smrti 
najslavnijeg hrvatskog romanopisca 
Augusta Šenoe nastalo je pravo na- 
tjecanje širom domovine, tko će se 
najbolje odužiti uspomeni obljublje- 
nog velikana. Iznikoše brojna izdanja 
njegovih djela, a škole, zavodi i dru- 
štva po selima i gradovima prirediše 
ma i najčedniju priredbu u slavu 
Augusta Šenoe. Među njima nije za- 
ostala ni Građanska čitaonica iz Iva- 
nić-Grada, koja je upravo iznenadila 
spomen-slavom A. Šenoe. Na raspo- 
redu je bilo sviranje i deklamovanje 
prigodnih pjesama te prikazivanje Še- 
noine »Ljubice«. Ovdje donosimo je- 
dnu snimku s te uspjele proslave. 

Desno: 

SA ŠENOINE PROSLAVE 
U IVANIĆ-ORADU 

Foto C. Nosić 

KAZA 


»JEDNA NOĆ — JEDAN ŽIVOT.« 

Pri koncu ovogodišnje kazališne 
sezone iznesena je u Zagrebu po prvi 
put jedna moderna novogrčka dra- 
ma i to »Jedna noć — jedan život«. 
Napisao ju je suvremeni grčki lite- 
rata Spiro Melas, koji je rođen u 
Ateni god. Ics83., a koji se bavi novi- 
narstvom, kritikom, pjesništvom — 
pa eto i dramatikom. Napisao je i ne- 
koliko romana i novela i to ponaj- 
više iz suvremenog grčkog života, iz 
kojega grabi karakteristične tipove i 
probleme. U takav red njegova knji- 
ževnog nastojanja ide i njegova dra- 
ma »Jedna noć — jedan život«... 
Telemah Daras bio je nekad ugledan 
trgovac, no danas je tek privatni bla- 
gajnik, koji teško skuca kraj s kra- 
jem. U neprilici da pokrije troškove 
za bolesnu svoju ženu, maši se čo- 
vjek za novcima, koji su mu povje- 
reni. No to bi bila valjda tek ne- 
znatna svotica! Ali poštenom čovjeku 
ne da savjest mira i kuša da je na 
bilo kakav način nadoknadi. Daras je 
slučajno izabrao krivi put: pošao s tu- 
đim novcima iz blagajne u igračnicu 
ili burzu, naravno s najboljim nada- 
ma, ali ga nade prevariše i on izgu- 
bio punih 40.000 drahmi. Sutradan 
ima da bude inspekcija u blagajni, i 
on je propao čovjek, ako ne nado- 
knadi iščezlu svotu. No kako? E tu 
bi mogao da pomogne bogati posta- 
riji trgovac Krapas, kojemu se dopala 
mlada kćerka Darasova Olga. Oko 
toga nastoji i otac ,i majka i brat i 
nesretno udata sestra, ta svi se na- 
daju spasu i izbavljenju iz siromaštva 
i bijede. No Olga ljubi mladog Mil- 
tosa, kojega je Daras još kao dijete 
doveo u kuću i sa svojom djecom od- 
gojio. Navikla je na posluh i želi 
usrećiti i zadovoljiti druge, ali joj se 
srce kida i ne može da podnese. 1 
kad se čini, da će sve biti u najbo- 
ljem redu dovršeno, Olga prekida po- 
sljednju nit, bogati Krapas odlazi, a 


PUSTOLOVNI FILMOVI. 

Mnogi prigovaraju, da ima vrlo ve- 
liki broj filmova, koji iznose same pu- 
stolovine i senzacije te preveć uzbu- 
đuju maštu i nerviraju ionako ner- 
vozne živce. Filmski magnati se oprav- 
davaju na taj način, da krivnju za to 
prebacuju na publiku, koja takve fil- 
move traži. Za primjer iznosimo raz- 
loge šefa Paramontove filmske Dro- 
dukcije B. P. Schulberga, koji veli, da 
se film mora upravljati prema knji- 
gama: one stvari, koje publika rado 
čita i kupuje, rado će i gledati u fil- 
mu. Njemu su dakle potrebe čitalačke 
publike mjerodavne kod odabiranja 
sadržaja za filmove. Da obrazloži pro- 
dukciju pustolovnih filmova, iznosi 
ove tačke: 1. U Sjedinjenim Državama 
Sjev. Amerike ima 100.000 čitatelja 
pustolovnih i misterioznih pripovijesti. 

2. Oko dvadesetipet velikih časopisa 
bave se danas sključivo svim temama. 

3. Omladinu u prvom redu zanimaju 
pustolovna djela. 4. Broj čitatelja mi- 


sterioznih djela povećan je stostruko 
tokom posljednjih pedeset godina.. 
5. Poslije rata znatno je poraslo za- 
nimanje za pustolovna i misteriozna 
djela. 6. Porastao je i interes za pu- 
stolovine, koje se odigravaju na t. zv. 
divljem Zapadu. — U navodima Schul- 
berga ima mnogo istine, ali je istina 
i to, da publika ne smije u svemu 
dikt’rati onima, koji stvaraju. Kao 
što se knjige ne smiju pisati samo da 
zadovolje često nastranim težnjama 
publike, da te težnje raščlanjuju, 
razvijaju i potpomažu, tako se samo 
po tom principu ne smiju vladati nr 
oni, koji vedre i oblače u filmskoj 
produkciji. 

Prvi zakon o maloj kinematografiji 

stvoren je nedavno u Pruskoj. To je 
prva država, koja zakonom uređuje 
pitanje male kinematografije druk- 
čije, nego li je to za normalnu kine- 
matografiju. Tako će se to morati i 
u drugim državama provesti, a i kod 
nas bi nešto trebalo da se provede. 

OBRANA OD PRAŠINE. 

Opće je poznato, da je prašina je- 
dan od najvećih neprijatelja ljudskog 
zdravlja. U zatvorenim prostorijama 
se dižu vidljivi i nevidljivi oblaci pra- 
šine u zrak i idu na sve strane te su 
tako velika i stalna opasnost po čovje- 
čje zdravlje, jer je sastav prašine vrlo 
’ škodljiv i redovito otrovan. 

Pa bila prašina od bilo česa, uvijek 
je štetna po zdravlje. U njoj ima otpa- 
daka raznih štetnih materija, a u gra- 
dovima čađi od tvorničkog dima, koja 
sama predstavlja veliku opasnost po 
zdravlje. 

Osim toga što prašina prodirući 
kroz otvorene prozore u stanove pro- 
dire kroz disala u čovječja prsa, tru- 
jući grlo, pluća i ostale organe, ošte- 
ćuje i namještaj, pada u jela, a naj- 
viša je opasnost za malu djecu, koja 
sama nisu svijesna pogibelji. 

Mnogi, da se obrane od prašine, 
drže stalno zatvorene prozore, a time 
samo škode zdravlju živeći stalno u 
lošem zraku, a prašina i onako lako 
nađe svoj ulaz. Da se od prašine obra- 
ni, stan treba dnevno dobro čistiti a 
usto i provjetravati. Prašinu se mora 
brisati vlažnim priborom za brisanje. 
K tome treba osobito paziti na teže 
pristupačna mjesta, gdje se vrlo lako 
nakupi mnogo prašine. Danas postoje 
aparati za usisavanje prašine, koji 
vrlo dobro dolaze onima, kojima je 
moguće da ih posjeduju, jer sigurno i 
lagano uklanjaju nevidljivog neprija- 
telja ■ — ■ prašinu. 

STARENJE I NJEGOVI UZROCI. 

Starost je tako redovita i tako obi- 
čna stvar, da je se mora ravnodušno 
primiti. Nije nimalo novo nastojanje 
nekih učenjaka, koji se protiv stare- 
nja nastoje boriti — pomlađivanjem. 

U tom pogledu se dosada uspjelo 
naći više pravila, po kojima redovito 
ide proces starenja. Kod tog procesa 
se vide promjene kod svih dijelova 
ljudskog organizma, kao rebara, očne 
zjenice, unutrašnjosti uha, zidova ve- 
likih krvnih sudova i kože. Hemijskim 
ispitivanjem pojedinih organa je utvr- 
đeno, da se njihove stanice postepeno 
i polako razređuju, a time organi sla- 
be i postaju manje otporni. 

Među najobičnije pojave starenja, 
svakako spada ovapnenje žila, arterio- 
skleroza, o kojoj se tako često čuje. 
Tim ovapnjenjem krvnih sudova ote- 

žava se kolanje krvi, a organizam je 
spriječen da se normalno razvija. Ta- 
ko krv, namjesto da zauzima važnu 
funkciju u tjelesnom ustroju, izaziva 
različite suprotnosti, koje ustroiu sa- 
mo škode. Skleroza je dakle zlo, koje 
ubrzava starenje. Ona nastupa poste- 
peno u sve jačoj mjeri i sve više ruši 
tjelesni ustroj. To nije nipošto ne- 
obična pojava. Ovapnjenje žila dolazi 
s vremenom ,i kod najzdravijeg čovje- 
ka pa se zato skleroza može slobodno 
smatrati kao specijalna pojava sta- 
renja. 

Dosadašnja otkrića u pogledu sta- 
renja pokazala su, da svi organi u 
isto vrijeme, kao po nekom određe- 
nom pravilu, stare. U tijelu nastaju 


Rijetko je pitanje iz dječje duševne 
njege, na koje se kod nas toliko malo 
obraća pažnja, kao što je pitanje igra- 
čaka. Na igračke se obično gleda kao 
na neke besmislene predmete, koji su 
izrađeni samo za to, da zabave i za- 
varaju dijete. Međutim, ako potanje 
promotrimo dječje igračke i igru, ko- 
ju djeca s njima izvode, doći ćemo 
do uvjerenja, da ti za nas besmisleni 
predmeti igraju vrlo važnu ulogu u 
životu djeteta. 

Promatrajmo jedno dijete već od 
dana, kad počinje da se zanima za 
svoju okolinu, šta ono tada najviše 
radi i čime se bavi? Kadgod je budno 
i kad su njegove glavne potrebe pod- 
mirene, ono se laća svojih igračaka. 
A ako njih nema, onda nastoji da na 
svaki način nađe nešto, što mu može 
poslužiti za igračku. S igračkom se di- 
jete uspavljuje, s njom se i budi, 
s njom se bez prestanka bavi i to 
bez obzira na umor, veselje, neraspo- 
loženje. Igračke zauzimlju glavni dio 
dječje djelatnosti, one mu ispunja- 
vaju život. 

No zašto se djeca uopće igraju? Na 
to su pitanje različiti učenjaci razli- 
čito odgovarali. Po jednima se djeca 
odaju igri s istih razloga, iz kojih to 
i odrasli rade. Po tom bi se shvaćanju 
dječja igra svela na neku vrst odmora 
kroz zanimljiv i lak rad. Drugi opet 
na dječju igru gledaju kao na neku 


kemijske i fizičke promjene. Prema 
tome starenje nastupa po stalnim pra- 
vilima, koja su pravila prirode i koja 
se dosada nisu dala izmijeniti. Doka- 
zano je, da i nežive stvari stare, gube 
se i propadaju, a promjene ž'vog or- 
ganizma su skoro isto takve. Prema 
tome nije uzrok smrti isključivo sla- 
bljenje srca, ovapnjenje žila, iznemo- 
glost mozga nego starenje izaziva 
koloidaln' proces. Ono je neophodna 
pojava kod svih živih bića i tu ne po- 
maže proces pomlađivanja. To je pri- 
rodni zakon, koji ljudi ne će biti u 
stanju da pomlađivanjem izmijene. 
Pomlađivanje može produljiti proces 
starenja, ali ga potpuno onemogućiti 
ne može. Pomlađivanje će moći mo- 
žda biti bolje primijenjivano tek 
ondje, gdje je starenje uslijed raznih 
reakcija nastupilo prije vremena. 


vrst umjetničkog uživanja i stvaranja. 
Po trećima dječja je igra posao bez 
ikakva smisla i sadržaja. U svojoj biti 
ona je skoro isto, što i igra svih osta- 
lih mladih bića, a najviše služi za to, 
da pomogne mladom tijelu da potroši 
suvišak preostale i nagomilane snage. 
Da li doista samo to? Dr R. 

ODGOJA DJECE. 

Francuski katolički dnevnik »La 
Croix« je raspisao anketu o mišljenju 
roditelja o krizi obiteljskog odgoja. 
Među različitim odgovorima roditelja 
ima ih najviše, koji tvrde, da je gla- 
vni uzrok krize kod odgoja djece ne- 
poštovanje starijih. Navode, da je za 
dijete pa i za mladiće potpuno priro- 
đeno, da u svojim roditeljima gleda 
starije ljude, koji su puni mudrosti 
i vrijedni poštovanja. To se u povi- 
jesti pokazalo uvijek dosada, jer je 
vrijedilo načelo sv. Pisma: »Sijede su 
kose kruna čast'.« Taj je duh bio 
podloga svega morala u povijesti sve 
do svršetka osamnaestog vijeka, kad 
se pojavila francuska revolucija. Sve 
do tada je vladao duh, koji je sam 
potpomagao autoritet oca i majke, i 
koji su bili u svemu poštivani i slu- 
šani. Danas je aureola oca i majke, 
koja se vila u starosti oko njihovog 
čela, iščezla, a mlađi su postali odviše 
samosvijesni. Prema svemu tome se 
još nikada kao danas mje osjećala 
važnost četvrte Božje zapovijedi: »Po- 
štuj oca i majku«, koju i danas Crkva 
tako jako i često naglašuje. 


i ; K B 

najbolje i najjeftinije po- 
pravlja, a nove uz najni- 
žu cijenu prodaje 

V. DUJAKOVIĆ 

urar i zlatar 

ZAGREB, MASARYKOVA ULICA 6 

Pretplatnicima , Obitelji * poseban popust! 
Prima stare (antik) stvari na prodaju 


NEUGLAĐENA KOSA 

Bez njege kose nema uglađene kose, uzalud sva- 
ko češljanje, kovrčanje uvojka i pomada, za dan 
dva evo opet raskuštrane glave, divlja kosa bez 
njege, ne da se odmah ugladiti trajno već samo 
privremeno. Stoga se preporuča svakome za nje- 
gu kose, da upotrebljava samo iskušano sredstvo, 
a to jest Biljevna iscrpina od kopriva. Cijena boce Din 20— 
Za njegu kose valja samo prokušane proizvode upotrijebiti, a takove pru- 
ža god. 1599. u Opatovini osnovana stara 
KAPTOLSKA LJEKARNA SV. MARIJBJ 
Vlasnik Vlatko Bartulić, Zagreb 



MAJKA I DIJETE 

DJEČJE IGRAČKE. 

nonnu djecu 


■V m M . > ■ JL KAVKASKA 

Majstor i njegov šegrt prča 


Bio siromašan seljak, koji je imao sina. Je- 
dnog dana reče njegova žena: 

»Moraš dječaka dati u kakav zanat, inače ne 
će biti ništa od njega. Šta bi to bilo, da ostane 
tako neuk kao ti.« 

Seljaku doduše to nije bilo po volji, ali žena 
mu nije dala mira. Naposljetku on se spremi 
na put, uzme sina sa sobom i pođe tražiti maj- 
stora. Putem obojica ožedne i kako su baš našli 
izvor, napiju se i ustanu rekavši: 

»Ah, kako si dobar.« 

U tome izađe vrag iz vrela, pretvori se u čo- 
vjeka i reče seljaku: 

»Šta hoćeš, čovječe? Šta ti fali?« 

Seljak mu ispripovjedi, što je bio namislio. 

»Daj meni svog sina,« reče vrag, »pa ga ostavi 
na godinu dana kod mene. Ja ću ga učiti. Onda 
dođi; ako ga prepoznaš, možeš ga voditi, ako 
li ne, ostat će kod mene.« 

Kod vraga je bilo još mnogo drugih dječaka, 
koje je na taj način sebi bio prisvojio. Za go- 
dinu dana tako su se bili promijenili, da ih 
njihovi roditelji nijesu mogli prepoznati. No 
toga seljak nije znao; stoga je privolio na pri- 
jedlog vragov, ostavio sina i vratio se kući. 

Kad prođe godina, ode tražiti svog sina. Vraga 
baš nije bilo doma, i na dvoru je bilo mnogo 
dječaka. Seljak gleda, gleda — nikako naći svog 
sina! Ali je zato ovaj prepoznao oca i najednoć 
stvori se pred njim. 

»Sad će doći naš meštar,« reče, »pretvorit će 
nas sve u golubove i zapovjedit će nam da po- 
letimo. Kad poletimo, ja ću biti najprvi, a kad se 
povratimo, bit ću najzadnji. Pa kad te meštar 
upita, koji je golub tvoj sin, znat ćeš, koji sam.« 

Tko radosniji sad od seljaka, i s kojim je na- 
dama čekao povratak majstorov! 

Majstor odista dođe za čas, sazove svoje še- 
grte, pretvori ih sve u golubove i kaže im, da 
odlete. Zbilja seljakov sin bio je najzadnji, kad 
su doletjeli natrag. 

»Ele, koje je od tih golubova tvoj sin?« upita 
majstor. Seljak pokaže na zadnjega. Vrag se 
užasno srdio, pogodio je odmah, šta je bilo, ali 
što je mogao činiti? Valjalo je seljaku vratiti 
sina. 

Otac i sin pođu kući. Susretnu hrpu plemića, 
koji su lovili. Protrči zec, a psi za njim, ali ga 
nijesu mogli stići. Tada reče mali svome ocu: 

»Idi u ovo grmlje i podigni kojega zeca: ja 
ću se pretvoriti u psa i uhvatit ću ga pred očima 
ovih plemića. Oni će tada navaliti, da im psa pro- 
daš; ali ti se nećkaj i prodaj me skupo. Onda ću 
se ja pretvoriti u zgodan čas i dostići te.« 

Tako i bude. Otac ode u grmlje, poplaši jednog 
zeca, sin se pretvori u lovačkoga psa, potrči za 
zecom, stigne ga i uhvati pred očima onih ple- 
mića. 


Oni dakako zažele imati toga psa, dođu k se- 
ljaku i zaištu od njega, da im psa proda. Isprva 
on se pravio, kao da ne će; ali kad su mu sve 
više davali, pristane na koncu, turi novac u džep 
i dade im psa. Plemići ga privežu čvrsto na litar - t'vg'c 
i odvedu ga. Skoro zatim dignu pod jednim 
grmom opet zeca, puste novokupljenoga psa i 
nauckaju ga na zeca. Pas je lovio zekonju dobar 
komad puta i kad su ga lovci izgubili s vida, pre- 
tvori se opet u dječaka i otrči za ocem. 

Kad su se namjerili na drugo plemićko dru- 
štvo, okušaše istu varku i zaslužiše mnogo para. 

Otac je bio prezadovoljan majstorijom svoga 
sina. 

Sad su već imali prilično novca. No malome to 
još uvijek nije bilo dosta i zato predloži ocu 
novu majstoriju. 

»Ja ću se pretvoriti u plemenita konja, ti 
sjedni na me, odvedi me u grad i prodaj me. Ali 
ne zaboravi, nemoj me prodavati krmeljivu čo- 
vjeku, a ako li me prodaš, skini uzdu, inače se 
ne mogu više promijeniti.« 

Čim to reče, već je bio lijep konj. Otac ga za- 
jaše i odvede u grad. Ondje se nađe mnogo ku- 
paca, koji su imali volje kupiti životinju; a naj- 
više se nadmetao neki krmeljivi čovjek; kad je 
tko ponudio rubalj više, a on je odmah nudio 
po nekoliko turnana. Seljaka osvoji pohlepa 
novca i proda mu svoga konja. Krmeljivi kupi 
od njega i uzdu, sjedne na nj i otjera ga kasom. 

Taj krmeljivac bio je majstor — vrag! 

Kako se radovao, što mu je njegov šegrt opet 
pao šaka! Odjaše kući i zatvori ga u tamnu ko- 
moricu. Šegrt se snuždi i ožalosti, i stane promi- 
šljati, kako bi se oslobodio, ali ne nađe sredstva. 

Tako prođe vrijeme. 

Jednoga dana opazi, kako u njegovu staju 
dopire sunčani zrak. Kad pogleda, a ono puko- 
tina u vratima. Brže se pretvori u miša i izmakne 
van. Kad ga vidi majstor, pretvori se u mačka 
i potrči za njim. 

Miš bježi, a mačak za njim! Već je bio zinuo 
da zgrabi plijen, kad se miš pretvori u ribu i 
skoči u vodu. 1N0 u tren oka majstor se pretvori 
u mrežu i zapliva za ribom. Već ju je gotovo 
ulovio, kad li se riba pretvori u gnjetela, a maj- 
stor u sokola, te za njim. Već je gnjeteo osjetio 
pandže svoga neprijatelja, kad li u tome u obliku 
rumene jabuke pane, te upravo kralju u krilo. 
Odmah se majstor pretvori u nož, koji je kralj 
najednom držao u ruci. Kralj htjede razrezati 
jabuku, kad u tome jabuke nestane i stvori se 
hrpa prosa, a pred njom se obrete kvočka s pi- 
lićima — majstor. Oni stanu kljucati i kljucati, 
dok ne ostane nego jedno zrnce. Ono se u po- 
sljednji čas stvori u iglu, a kokoš i pilići u nit, 
koja se provuče kroz ušicu igle. Tada igla plane 
i konac izgori. 

Stari kišobran. Učitelj je djeci tu- 
mačio pojam o poštenju, pa reče: 
»Ako tko na primjer u zabuni odnese 
tuđi kišobran, pa ga drugom zgodom 
postavi na njegovo prijašnje mjesto, 
šta će na to drugi reći?« 

Javi se Avram te reče: »To mora da 
je nevaljao kišobran.« 

Već ima noge. »No Đurice, šta je 
s tvojim malim bracom? Može li već 
hodati?« 

»Ne može, ali već ima noge.« 

Predstavljanje. Prigodom predsta- 
vljanja neki mali čovjek stavi nogu 
do noge pa reče: »Ja sam Kratki.« 

»Veseli me,« bijaše odgovor, »ali 
kako se zovete?« 

Kisela jabuka. »Reci mi, Drago, vje- 
ruješ li ti, da su Adam i Eva morali 
ići iz raja, jer su pojeli jabuku?« upi- 
ta Rudo svog prijatelja. 

»Zašto ne,« reče ovaj. »Sigurno je 
jabuka bila jako kisela.« 

Na sudu. Sudac: »Zar vas ODtuženi 
nije također nazvao i volom?« 

Svjedok: »Ne, to nije, samo je re- 
kao uopće marvinče.« 

Financijalna kriza. Mile je progutao 
poludinar. Dakako da je nastalo u 
obitelji veliko uzbuđenje. Nu nared- 
nog je dana opet bilo sve u redu. Nato 
poviče ujak: »Sad je prebrođena fi- 
nancijalna kriza, hvala Bogu!« 

Sigurna garancija. »Da li mi garan- 
tirate za vašu vodu za kosu,« upita 
kupac. 

»Dakako, moj gospodine, ja garan- 
tiram, da vi ne ćete kupiti druge 
boce.« 

S puta. »Jeste li dobili list od Milo- 
rada, otkada je na putu?« 

»Jesam, dvije dopisnice. Jednu iz 
policajnog zatvora, a drugu iz bol- 
nice.« 

Krštenje. Gazdarica u krčmi traži 
muža: »Ta gdje je tako dugo taj moj 
muž?« 

Sluškinja: »Otišao je na krštenje!« 

»Tako, onda ga odmah pozovite do- 
lje iz podruma.« 

U dvojbi. Hotelski gost: »Molim za 
oproštenje! Jeste li vi ona dama, koju 


sam sinoć u pometnji poljubio?« 

Dama: »U koje je vrijeme to bilo?« 

Srodne duše nadu se. »Vi ste za- 
prosili moju kćer,« reče komercijalni 
savjetnik. »Dakle čujte me, ja sam se 
jučer propitao za vašu prošlost.« 

»Točno kao i ja. I ja sam potpuno 
obaviješten o vašem prijašnjem ži- 
votu.« 

»Tako? Veoma lijepo, onda ćemo 
govoriti o nečem drugom.« 

Sniženje duga. Gospodin Vitković 
pisao je svom vjerovniku ovako: »Dug 
moje supruge molim da izvolite sni- 
ziti obzirom na njenu trajnu bolest, 
nesposobnost nasljedovanja i dana- 
šnju krizu.« 

Pametan odgovor. »Mamice, zašto 
se sardinama odrezaju glave?« 

»Za to, moja ludice, da mogu stati 
u kutiju.« I. S. 

Dječja usta. Mala Evica pored mir- 
ne naravi jednoć se zamjeri svojoj 
materi, ali joj mati i tu rijetku po- 
grešku ne oprosti, nego uzme tanku 
šibu, podigne joj suknjicu i opali je 
vruće. Evica, sirota, nije vična bila 
takvoj zabavi, pa začudivši se poskoči 
i vikne: »Ma gdje si je brže ugrijala?« 
Na tu bezazlenu riječ mati se odmah 
smiri i pusti maloga krivca. 

Dobar je strah. Zvao seljak susjeda 
da mu pomogne ubiti vepra. Uhvate 
vepra i obore. Seljak je držao sje- 
kiru, a komšija pridržavao krmka 
za noge; no seljak je bio razrok, te 
kad je zamahnuo sjekirom, ustavi ga 
susjed viknuvši: 

»Vjere ti, komšija, kud gađaš? ii 
gdje misliš, ili gdje gledaš?« 

»Bogme baš gdje gledam!« reče 
ozbiljno razroki seljak. 

»E, neka ti je halal džigerica!« vi- 
kne susjed, pusti krmka i izmakne se. 

Glava pametnija. Prijatelj pije za 
stolom, na kojemu je prazna čaša: 
»Bi li još jednu ili ne? — Glava veli: 
ne! Trbuh govori: još! — Glava je 
pametnija od trbuha. Zato kelner, još 
jednu pivu!« 

Zabuna. Došao šljivar Bukvić svom 
prijatelju Zorecu u grad. Ovaj mu 
pokazuje znamenitosti grada te usto 


ZA OSVJEZENJE 

tijela i zraka u kući za bolesne 
i živčano slabe osobe, za put i kuću 
TOALETNI OCAT 

t e sastavljen iz aromatičnog ljekovitog 
ilja po našem starom, iskušanom propisu. 
Od osobite je koristi u svakoj kući i na 
putovanju. Osvježuje tijelo, okrijepljuje 
živce bolesnih i slabih, služi za umirenje, 
trljanje, pranje i kupanje, kod nesvjestice, 
glavobolje, prehlade, uzrujanosti, napora 
i umora. Upotrebljava se za mirisanje i 
trljanje ili se pije smiješan sa vodom na 
žličice, jače razrjeđen s vodom služi za 
pranje i oblaganje prema potrebi hladno 
ili ugrijano. Ne kvari se nikada i može 
se uvijek upotrijebiti. Cijena boce 
Din 15* — . — Proizvodi i stavlja u pro- 
met stara g. 1599. osnovana 

KAPTOLSKA LJEKARNA SV. MARIJE 
Ljekarnik VLATKO BARTULIĆ ZAGREB 
Jelačićev trg broj 20. 


i telefon: »Vidiš, svojoj sam ženi tele- 
fonirao, da nas obojicu čeka s obje- 
dom. Uzmi slušalicu, primakni je 
k uhu i da vidiš, kako se sve to do- 
bro razumije.« 

Bukvić primakne slušalicu i čuje: 
»Zar nisi imao pametnijega posla, ne- 
go toga staroga magarca pozvati na 
objed?« 

ŠAH 


Problem broj 3. 

Tomo Žuvić, Split 



Bijeli matira u tri poteza. 


DOBR1JAN I NJEGOV SAT 



Našeg Dobrijana 
zaboljela glava, 
pa u krevet ide, 
malko će da spava. 


Prije nego sanak 
zagrli mu oči, 
neka sablast eno 
u satu poskoči. 


Komadi od stakla 
na sve strane lete, 
a naš ti Dobrijan 
podbrusio pete. 


Vi, djeco, svi znate, 
da to nije niš: 
u satu je bio 
stari kućni miš. 

MODA 


DJEČJA ODIJELA I 
HALJINE. 

I. Haljina iz vunene 
tkanine, na kojoj je uzo- 
rak izrađen iz našivenih 
crvenih šnura (Šujtaš). 
Oko šnura uzorak izra- 
đen je iglom sa žutim i 
zelenim koncem (muli- 
neum). 

II. Odijelo iz bijelog 
pikea ili bijeloga lane- 
nog platna. Uzorak na 
ovratniku i rukavima iz- 
rađen je iz šnura u crve- 
noj. modroj i smeđoj 
boji 

III. Bijelo vuneno odi- 
jelo za maloga dječaka. 
Bogati uzorak izrađen je 
iz crvenih i žutih šnura. 

IV. Odijelo za dječaka. 
Bijela košuljica, blijedo- 
modro obrubljena i ta- 
mnomodre hlačice. S a. 


Za 20 dinara možete svo- 
joj djeci kupiti uvezano 
lanjsko godište 
»MALE MLADOSTI« 




Ilustrovanl tjednik .Obitelj" izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. . Obitelj " izdčje Konzorcij Kuća Dobre Štampe. Za izdavača t uredništvo odgovara Dr Josip Andrić, glavni urednik . Obitelji , 
Zagreb, Trenkova 1. Adresa uredništva i uprave .Obitelji" : Zagreb, Trg Kralja Tomislava 21. Telefon 54-17. Cek. rač. pošt. šted. br. 33.536. . Obi- 
telj ' se tiska a Tiskari Narodnih Noviaa u Zagrebu. Za tiskaru odgovara V. Klrin, Zagreb, Deželićeva ul. 2. 


»OBITELJ Zagreb, Trg Kralja Tomislava 21. 


Z A G O N E T K E 


1. Križaljka 

Sastavio V. Buble, Trogir 



Vodoravno: 1. Dva pripadnika starih naroda. 4. 
Prijedlog. 5. Tjemenjača. 8. Lat. 'prijedlog. 9. Lič. zamj. 
11. Dva otoka na Jadranu. 14. Utvara. 15. Zemlje u Aziji. 
17. Kratica. 18. Dobra volja (tur.). 21. Veznik. 23. Srpski 
pjesnik (č=ć). 25. Kalendar 28. Dio glave. 29. Reći (fr.). 
31. Glas, priča (tuđ.). 32. Obrađeno zemljište. 34. Franc. 
pisac. 36. Veznik. 37. Filozof. 39. Lat. zamjenica. 41. 
Grč. slovo. 42. Božica. 43. Veznik (apostrof.). 44. Geo- 
metrijski pojam. 45. Savez (tuđ.). 46. Gorje u Americi. 
47. Vjesnik zime. 48. Plavetno nebo. 49. Rimski bog. 

Okomito: 1. Dva naša romanopisca. 2. Vodoskoci. 
3. Naš pisac. 5. Naš grad. 6. Prijedlog. 7. Priča, bajka. 
10. Naš pisac. 12. Franc. spoljnik. 13. Mjera. 16. Turski 
plemić. 19. Dva Vokala. 20. Inicijali našeg historičara. 
21. Lat. prijedlog. 22. Upitna čestica. 24. Zmaj, dio. 
26. Priča nabožnog sadržaja. 27. Zapovjednik mornarice. 
28. Glasoviti astronom. 30. Dosjetljiva opaska (tuđ.). 
31. Slov. pisac. 33. Zanos, oduševljenje (tuđ.). 34. Vrsta 
pjesništva. 35. Pasta za zube, 38. Grad na Jadranu. 40. 
Izraz afirmacije. 


2. Rebus 

Sastavio S. Seličanec, Kotoriba 



3. Posjetnica 

Sastavio 5. Seličanec , Kotoriba 


N. 

IGNAC ŽIRAFA 


4. Šarada 

Sastavio Franjo Švagel, Županja 

Turski naziv to je 
Crne boje, 

Mama tortu bila 
Napravila. 

Samo čim je bala 
Namazala? 

Među dvoje ovo 
Metni slovo 
Da dobiješ treće, 

To je cvijeće! 


ZADRUŽNA PUČKA ŠTEDIONICA 

k. z. u ZAGREBU 
21. TOMISLAVA KRALJA TRO 

prima uloške 1 daje zajmo- 
ve uz najpovoljnije uvjete 


Prekrasni roman 
AUGUSTA ŠENOE 
iz prošlosti starog Zagreba 

„ZLATAREVO 

ZLATO ' 0 

dobijete uz cij. od 30 Din kod 
Knjižnice dobrih romana 

Zagreb, Trg Kralja Tomislava br. 21. 


Odgonetke treba poslati na uredniš- 
tvo „ Obitelji “ najkasnije do 30. srp- 
nja. Svi odgonetači dolaze u obzir 
za nagrade , koje će se ždrijebom 
podijeliti na koncu tromjesečja 



